text:
Türkmenistanyň Mejlisiniň maslahaty
Şu gün Türkmenistanyň Mejlisiniň bäşinji çagyrylyşynyň on sekizinji maslahaty geçirildi, onda täze Kanunlaryň hem-de kadalaşdyryjy-hukuk namalarynyň birnäçesi kabul edildi. Olar hormatly Prezidentimiz Gurbanguly Berdimuhamedowyň alyp barýan syýasatynyň ileri tutulýan ugurlaryna laýyklykda, ýurdumyzyň Konstitusiýasynyň rejelenen görnüşi hem-de döwletimiziň kanunçylyk-hukuk binýadyny döwrebaplaşdyrmak boýunça toplumlaýyn maksatnama laýyklykda işlenip taýýarlanyldy. Maslahata gatnaşmak üçin degişli ministrlikleriň we edaralaryň, şeýle hem köpçülikleýin habar beriş serişdeleriniň wekilleri çagyryldy.
Gün tertibine laýyklykda parlamentarileriň garamagyna “Howply önümçilik desgalarynyň senagat howpsuzlygy hakynda” Türkmenistanyň Kanunynyň taslamasy girizildi. Resminama ara alnyp maslahatlaşylanda onuň howply önümçilik desgalarynyň howpsuz ulanylmagyny üpjün etmegiň hukuk, ykdysady we durmuş esaslaryny kesgitleýändigi bellenildi. Kanun howply önümçilik desgalarynda heläkçilikleriň öňüni almaga we howply önümçilik desgalaryny ulanýan ýuridik we fiziki şahslaryň heläkçilikleri çäklendirmäge we olaryň netijelerini ýok etmäge taýýarlygyny üpjün etmäge gönükdirilendir.
Deputatlar “Binagärlik işi hakynda” Türkmenistanyň Kanunynyň taslamasyna seretmek bilen, ýurdumyzda ýaýbaňlandyrylan deňi-taýy bolmadyk gurluşygyň depginlerine aýratyn üns berdiler. Ähli ýerlerde köp sanly senagat, durmuş we medeni maksatly desgalar bina edilýär. Ýurdumyzyň ähli welaýatlarynda obalaryň döwrebap durmuşyny guramak, döwür bilen aýakdaş gidip, ýokary amatlylygyň we hyzmatlaryň şäher ölçegleri boýunça sazlaşykly gadam urmakda döwletimiziň ugur edinýän nusgalyk mysaly bolmaga gönükdirilen täze obalaryň düýbi tutulýar.
Ajaýyp binagärlik toplumlary, giň şaýollary, ýokary amatlykly ýaşaýyş jaýlary, gök zolakly seýilgähleri, köp sanly çüwdürimleri bolan ak mermerli paýtagtymyz gysga döwrüň içinde Merkezi Aziýanyň hakyky merjenine öwrüldi. Şunda gurluşyk we binagärlik ulgamynda innowasion tehnologiýalary we iň gowy dünýä tejribesini ornaşdyrmak adamlaryň ýokary durmuş derejesini üpjün etmäge gönükdirilen giň gerimli özgertmeleri amala aşyrmakda esasy wezipeler bolup durýar.
Hormatly Prezidentimiz Gurbanguly Berdimuhamedowyň şähergurluşyk syýasatynyň ileri tutulýan ugurlary “Binagärlik işi hakynda” täze Kanunda hem öz beýanyny tapdy. Bu resminama binagärlik işiniň hukuk, ykdysady we guramaçylyk esaslaryny kesgitleýär hem-de adamyň ýaşaýşynyň amatly gurşawyny emele getirmäge, binalaryň, desgalaryň we olaryň toplumlarynyň estetik täsirliliginiň, ygtybarlylygynyň gazanylmagyna gönükdirilendir.
Parlamentariler öňdebaryjy binagärlik we inženerçilik-tehniki pikirleri iş ýüzünde giňden ulanmagyň zerurdygy barada aýtmak bilen, ykdysadyýetiň we jemgyýetiň durmuş derejesiniň ösmegi bilen binagärlik çözgütleriniň hilini artdyrmaga bolan zerurlyk ýokarlanýar, olar täze döwrüň ýokary talaplaryna laýyk gelmelidir. Şäherleri we obalary ösdürmegiň baş meýilnamalary işlenip taýýarlanylanda demokrafik, durmuş-ykdysady, ekologik we beýleki şertler göz öňünde tutulmalydyr. Gurulýan desgalar tebigy gurşawa sazlaşykly goşulmalydyr. Ýaşaýyş jaý toplumlarynyň, senagat toplumlarynyň we oba hojalyk ýerleriniň çäklerinde ýerleşýän taryhy-binagärlik ýadygärlikleri aýawly saklamagyň wezipelerini çözmek bolsa has-da uly tagallalary talap edýär.
“Kärende hakynda” Türkmenistanyň Kanunynyň taslamasyny ara alyp maslahatlaşmagyň barşynda hem pikir alyşmalar boldy. Resminama kärende gatnaşyklarynyň ykdysady, hukuk we guramaçylyk esaslaryny düzgünleşdirýär hem-de Türkmenistanda kärende hyzmatlary bazaryny ösdürmäge gönükdirilendir. Hususan-da, degişli şertnamanyň esasynda emläk hojalyk işini amala aşyrmak üçin kärendesine berlip bilner. Şeýle hem bu Kanun milli ykdysadyýetimiziň bazar gatnaşyklaryna geçirilmegi, hususy işewürligiň, telekeçiligiň has-da ösmegi bilen baglylykda zerur bolup durýar.
Taslamada kärendäniň obýektleri, kärende gatnaşyklarynyň subýektleri kesgitlenildi, kärende gatnaşyklaryny düzgünleşdirmek, kärende mahalyndaky eýeçilik hem-de emlägiň aýry-aýry görnüşleriniň kärendesiniň aýratynlyklaryna degişli döwrebar kadalar we düzgünler göz öňünde tutuldy.
Bellenilişi ýaly, “Kärende hakynda” Kanun döwletimizi ykdysady we durmuş taýdan ösdürmäge ýardam eder, şeýle hem Türkmenistanyň durmuşynyň dürli ugurlaryny okgunly ösdürmäge gönükdirilen giň gerimli özgertmeleri amala aşyrmak üçin zerur bolan oňyn şertleri üpjün eder.
Deputatlaryň garamagyna hödürlenen nobatdaky kanun taslamasy “Medeni ösümlikleriň genetiki gorlaryny ýygnamak, gorap saklamak we rejeli peýdalanmak hakynda” diýlip atlandyrylýar. Bellenilişi ýaly, medeni ösümlikleriň genetiki gorlary, şol sanda olaryň ýabany kowumdaşlary döwletimiziň azyk howpsuzlygyny kesgitleýän binýatlyk esaslaryň biri bolup durýar. Munuň özi hut genetiki serişdeleriň seçgiçiligiň we ösümçiligiň esasy bolup durmagy bilen baglydyr.
Täze kanun medeni ösümlikleriň, olaryň ýabany kowumdaşlarynyň genetiki gorlaryny ýygnamak, gorap saklamak we rejeli peýdalanmak babatda döwlet syýasatynyň hukuk esaslaryny kesgitleýär. Munuň özi oba hojalygyny ösdürmek, azyk we beýleki oba hojalyk önümleriniň öndürilişini artdyrmak, ylmy-barlag we seçgiçilik işini amala aşyrmak üçin uly ähmiýete eýedir. Biziň ýurdumyzyň çäginde medeni ösümlikleriň ýabany kowumdaşlarynyň ýüzlerçe görnüşi ösýär. Häzirki we geljekki nesilleriň bähbitlerini nazara almak bilen bu durmuş-medeni we taryhy mirasyň aýawly saklanmagyny üpjün etmek şu günüň möhüm wezipesi bolup durýar.
Soňra parlamentiň garamagyna “Döwlet protokoly hakynda” Türkmenistanyň Kanunynyň rejelenen görnüşiniň taslamasy hödürlendi. Bu resminama daşary ýurt döwletleri, olaryň hökümetleri hem-de halkara guramalary bilen ýokary we beýleki derejelerde halkara gatnaşyklaryny amala aşyrmagyň tertibini kesgitleýär.
Şeýle hem deputatlar “Türkmenistanyň Administratiw hukuk bozulmalary hakynda kodeksine üýtgetmeler we goşmaçalar girizmek hakynda”, “Türkmenistanda adwokatura we adwokatlyk işi hakynda”, “Türkmenistanyň Jenaýat-ýerine ýetiriş kodeksine üýtgetmeler we goşmaça girizmek hakynda”, “Jemgyýetçilik birleşikleri hakynda”
“Türkmenistanyň Kanunyna üýtgetmeler we goşmaça girizmek hakynda”, “Türkmenistanyň içeri işler edaralary hakynda” Türkmenistanyň Kanunyna üýtgetmeler we goşmaçalar girizmek hakynda”, “Raýat goranyş hakynda”
“Türkmenistanyň Kanunyna üýtgetmeler girizmek hakynda”, Aşgabat şäherinde 2017-nji ýylda Ýapyk binalarda we söweş sungaty boýunça V Aziýa oýunlaryny guramak we geçirmek hakynda” Türkmenistanyň Kanunyna üýtgetme girizmek hakynda”, “Ýer hakynda” Türkmenistanyň bitewi Kanunyna üýtgetme girizmek hakynda”, “Migrasiýa hakynda” Türkmenistanyň Kanunyna goşmaçalar we üýtgetme girizmek hakynda”, “Arçynlar hakynda” Türkmenistanyň Kanunyny güýjüni ýitiren diýip hasap etmek hakynda” Kanunlaryň taslamalaryny ara alyp maslahatlaşdylar.
Mejlisiň bäşinji çagyrylyşynyň nobatdaky maslahatynyň garamagyna hödürlenen kanunçylyk namalary biragyzdan makullanyldy we kabul edildi. Maslahatyň ahyrynda milli parlamentiň deputatlary şol möhüm hukuk namalarynyň Garaşsyz, Bitarap Türkmenistanyň hereket edýän kanunlarynyň üstüni ýetirip, eziz Watanymyzyň durmuş-ykdysady we demokratik özgertmeler ýoly bilen has-da öňe gitmegi üçin hormatly Prezidentimiz Gurbanguly Berdimuhamedowyň öňde goýan ägirt uly wezipelerini mundan beýläk-de üstünlikli çözmäge ýardam etjekdigine ynam bildirdiler.
TDH


c: text/html

text:
Hytaýyň “China Daily” gazeti “Starry Sky– 2” atly howa ulagynyň ýurduň demirgazyk-günbatarynda synagdan geçirilendigini mälim etdi. Uçaryň ilki gaty ýangyçly raketa bilen uçurylandygy we raketadan aýrylandan soňra özüniň hereketlendiriji ulgamy bilen ýoluny dowam etdirendigi mälim edildi. Howa gämisiniň ilki sesiň tizliginiň 5,5 essesi hasaplanýan 5,5 mah sanyna ýetendigi we ýokary tizlik bilen 400 sekuntlap uçandygy habar berildi. Soňra onuň sesiň tizliginiň 6 essesi bilen hereket edendigi aýdyldy. 30 kilometr belentlige çykan howa gämisinde beýleki birnäçe tehnologiýalar hem barlanyp görüldi. Onuň 3 ýylda işlenip taýýarlanandygy mälim edildi.
Sesiň tizligi sekuntda 343,2 metre ýetýär. Sesiň tizliginden 5 esseden gaty gidýän howa gämileri gipersonik ulaglar hasaplanýar. ABŞ-da 2011-nji ýylda synagdan geçirilen ulag birnäçe sekuntlap sesden 20 esse ýokary tizlik bilen hereket edipdi. Geçen ýyl Hytaýda “WU-14” atly uçar mah 5 we mah 10 tizliginde birnäçe synagdan geçirilipdi. Şeýle ýokary tizlikli howa ulaglaryny Russiýa, Hindistan we Awstraliýa hem synagdan geçiripdi.
Sagatdaky tizligi 7 müň 344 kilometr
Hytaýyň “China Daily” gazeti “Starry Sky– 2” atly howa ulagynyň ýurduň demirgazyk-günbatarynda synagdan geçirilendigini mälim etdi. Uçaryň ilki gaty ýangyçly raketa bilen uçurylandygy we raketadan aýrylandan soňra özüniň hereketlendiriji ulgamy bilen ýoluny dowam etdirendigi mälim edildi. Howa gämisiniň ilki sesiň tizliginiň 5,5 essesi hasaplanýan 5,5 mah sanyna ýetendigi we ýokary tizlik bilen 400 sekuntlap uçandygy habar berildi. Soňra onuň sesiň tizliginiň 6 essesi bilen hereket edendigi aýdyldy. 30 kilometr belentlige çykan howa gämisinde beýleki birnäçe tehnologiýalar hem barlanyp görüldi. Onuň 3 ýylda işlenip taýýarlanandygy mälim edildi.

robotstxt: allowed

filter: keep


text:
Täjik kompaniýasy Türkmenistandan sowa ýük getirmegiň alternatiw ýoluny tapandygyny aýdýar
Täjigistan Azerbaýjandan Täjik alýumin kompaniýasynyň hajatlary üçin Türkmenistandan sowa ýük getirmegiň alternatiw ýoluny tapdy diýip, Azerbaýjanyň Trend habar gullugy habar berýär.
Indi Azerbaýjanyň glinozemi (alýumin oksidi) Täjigistana Orsýetiň, Gazagystanyň we Özbegistanyň üstünden eltiler.
Ýatladýarys, Türkmenistan Türkiýeden, Azerbaýjandan we Eýrandan täjigistana tranzit ýüklerini alyp gelýän çýük maşynlaryny bir aýdan gowrak waglat, nämälim sebäplere görä, serhetden goýbermedi.oýbermedi.
Mundanam başga, Täjil alýumin kompaniýasy türkmenistanyň iberýän nebit koksyndan şikaýat etdi we Azerbaýjandan goşmaça çig mal çeşmelerini gözleýändigini aýtdy.
Täjigistanyň alýumin kompaniýasynyň döwlet unitar kärhanasy ýüklerini türkmen territoriýasyndan geçirip bilmeýär diýip, “Ozodi” radiosy 29-njy sentýabrda kompaniýadaky çeşmesine salgylanyp habar berdi.
GDA-nyň Ýolçular geňeşiniň hökümetara müdiriýetiniň ýolbaşçysy Buri Karimow radio bilen söhbetdeşlide golaýda Daşkentde Türkmenistanyň serhedinde ýük maşynlarynyň toplanmagy baradaky meseläniň maslahatlaşyljakdygyny aýtdy. Bu problema boýunça Täjigistanyň we Türkiýäniň wekilleri çykyp gürlediler. Türkmenistanyň häkimiýetleri şondan kän wagt geçmänkä Täjigistana ýük alyp gelýän türk ýük maşynlarynyň serhetden geçmegine rugsat berdiler. Emma, täjik transport komapaniýalaryna degişli ýük maşynlary entegem serhet geçelgeleriniň aňyrsynda dur.
Häzir Täjigistanyň alýumin kompaniýasy alýumin öndürmekde zerur bolan materiallaryň importy we eksporty üçin alternatiw ýollary ýözleýär diýip, çeşme belledi. Häzir komapaniýa alýumin jöwherlerini Azerbaýjanyň üsti bilen Kaspi deňzindäki gazak portlarynyň birini ulanyp, Täjigistana ibermek hakynda gepleşik geçirýär. Şeýle-de, bu kompaniýanyň Türkmenistandan nebit koksyny satyn alýandygy aýdylýar. Ýatladýarys, bu eýýäm Täjigistan bilen Türkmenistanyň arasyndaky ikinji transport konflikti bolup durýar. Täjigistanyň Özbegistandaky ilçisi sentýabrda Orsýetiň “Kommersant” neşiri bilen söhbetdeşlikde Täjigistan-Owganystan-Türkmenistan (TOT) demirýol proýektiniň “gowy günlere çenli” soňa goýlandygyny avtdy. Bu gahar döretdi we Türkmenistanyň DIM-niň “düşünmezligine” sebäp boldy. Täjik tarapy biraz soň TOT taslamasyndan ýüz öwürmeýändigini, emma ony “ätýaç ýoly "hasaplaýandygny aýtdy.


text:
Hakyky ady: Erik Banadinowiç (Eric Banadinović)Doguldy: 09.08.1968 (48 ýaşynda) Awstraliýa. MelburnAýaly: Rebekka Glison (Rebecca Gleeson) (1997-nji ýyldan bäri)Çagalary: Klaus (d.1999) Sophia (d.2002)Käri: Artist komediýaçyMeşhurlyk gazandy :1993-den bäri
Erik Bana Awstraliýanyň paýtagty Melburn şäherinde 1968-nji ýylyň Awgustyň 9-yna eneden dogulýar. Artist we kino sahnalarynyň baş rollarynda çykyş etdi...
Awstraliýanyň Melburn şäherinde doglan Bana Mad Maks (1979) kinofilmine tomaşa edeninden soňra aktýor bolmaga islegi artdy. Kariýerasynda komediýa kinofilmlerinde rol alyp başlady. Kasap (2000) atly film bilen çykyş etdi. Bu filmden soňra TV kinofilmlerde rol oýnan Bana Gara şahyň düşdi (2001) 'Norm Hoot' Gibson we Hulkdaky (2003) Bruce Banner rollary bilen Gollywudyň ünsüni çekdi. Artist Awstraliýa materiginiň iň populýar sinema we telewiziýon kinofilmlerinden bolan Kasap, Full Frontal we Kakam Romul [1] atly düşürlen performansynyň saýasynda at gazandy. Hem örän köp büdjetli studio filmlerinde hem-de pes büdjetli garaşsyz filmlerde oýnaýan Awstraliýaly aktýor romantik komediýaçy, bilim-birleşik we aksiýon filmlerinde performansyny sergiledi. Bana iň meşhur düşürlen Gara şahyň düşdi (2001), Hulk (2003), Troýa (Truva) (2004), Münih (2005), we Uzak ýol (2009) atly kinolardan soň ady belli boldy. Maşyna gyzagan Bana, ilkinji maşyny 1974 XB Falcon Coupe bilen Awstraliýada köp ýaryşlara gatnaşdy. 21.04.2007-nji ýylda awariýa heläkçiligine uçrady. Bana we kömekçi sürüjisi, ýol heläkçiliginden janlary sag çykdylar[2]. Bana 2009-njy ýylda maşyny 1974 XF Falkon Coupeniň 25 ýyllyk geçmişini düşündirýän Love The Beast atly bir jahankeşdeligi alyp bardy.


text:
Özbegistanyň prezidenti Şawkat Miziýoýew Täjigistana eden saparynyň dowamynda, iki goňşy ýurduň arasyndaky ençeme ýyl dowam eden dartgynlylykdan soň, has berk iki taraplaýyn gatnaşyklary gurmagy wada berdi.
Täjik prezidenti Emomali Rahmon bilen Duşenbede geçiren gepleşiklerinde Mirziýoýew: “Daşkent Duşenbe bilen ähli ugurlar boýunça gatnaşyklary ösdürer” diýip, belledi.
Gepleşikleriň netijesinde 27 ylalaşyga gol goýuldy. Şeýle-de, iki döwletiň raýatlarynyň birek-bireginiň ýurtlarynda 30 güne çenli wizasyz galmaga mümkinçilik berjek ylalaşyga gelindi.
Rahmon özbek prezidentiniň 9-10-njy mart aralygyndaky iki günlük saparyny “wajyp we möhüm” diýip, häsiýetlendirdi. Şeýle-de, ol Täjigistanyň “Özbegistanyň regional hyzmatdaşlygy ösdürmek ugrundaky tagallalaryny goldajakdygyny” hem sözüne goşdy.


text:
Pakistan häkimiýetleri parlament binasyna barýan ähli ýollary bagladylar we müňlerçe gaharly protestçiniň öňünde pitnä garşy polisiýanyň ofiserlerini goýdular. Protestçiler kanunçylyk ministri Zahid Hamidiň, hamala, saýlaw kanunlaryna yslama garşy üýtgeşme girizendigi üçin, işden boşadylmagyny talap edýärler.
Yslamabat polisiýasynyň maglumatyna görä, radikal “Tehrik-e-Labaik Pakistan” partiýasynyň, ýagny Pygambere eýerijileriň 3 müň 400 -den gowrak tarapdary diýilýän kanun üýtgetmesi sebäpli oturma protestini guradylar.
Hamid bu diýilýän kanun düzedişiniň diňe klerk ýalňyşlygy bolandygyny we eýýäm düzedilendigini aýdýar. Bu aýdylýan kanun üýtgetmesi resmi saýlaw kasamynda hudaýyň soňky pygamberi hökmünde Muhammediň adyna salgylanmagyň aýrylmagy bilen bagly.
"Zahid Hamid işden aýrylýança hiç bir gepleşik bolup bilmez” diýip, yslamçy lider Khadim Hussain Rizwi aýtdy. Ol protestçileriň Hamide garşy şygarlara gygyryp, özleriniň pygamberiň hatyrasyny gorap öljekdiklerini aýdýandyklarynyhem sözüne goşdy.
Hamid özüniň hakyky musulmandygyny we Muhammediň hudaýyň soňky pygamberidigine ynanýadnydygny aýdyp, wideo habar ýaýratdy.


text:
Düýbi Moskwada ýerleşýän “Memorial” atly adam hukuklaryny gorap çykyş edýän merkez Çeçenistandaky häkimiýetleriň özleriniň Groznydaky edarasynyň tussaglykdaky ýolbaşçysy Oýub Titiýewiň dogan-garyndaşlaryna basyş edýändigini aýdýar.
Russiýanyň Demirgazyk Kawkaz regionynyň häkimiýetleri 60 ýaşyndaky Titiýewiň marihuanany saklandygyny aýdyp, 9-njy ýanwardan bäri ony tussaglykda saklaýarlar.
11-nji ýanwarda “Memorial” merkezi 10-njy ýanwarda polisiýanyň Titiýewiň Kurçaloý obasyndaky öýüne kürsäp girendigini we hukuk goraýjy aktiwistiň 28 ýaşyndaky ogly Bekhany hem-de onuň dogany Ýakuby gözländigini mälim etdi.
Merkeziň maglumatyna görä, polisiýa iki adamyň öýde ýokdugyny görüp, Titiýewiň beýleki dogan-garyndaşlaryny öýden zorluk bilen çykarypdyr we jaýyň gapylaryny gulplap, açary konfiskasiýa edipdir. Şeýle-de, olar Titiýewiň dogan-garyndaşlaryna Bekhan we Ýakub barada maglumat berilmese, onda olaryň “uly problemalar” bilen ýüzbe-ýüz bolup biljekdigini duýdurypdyrlar.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Edebiýat
Wednesday, 16 January 2013 02:30
Şahyr Saparmuhammet Iri bilen söhbet
Thursday, 10 January 2013 01:54
Şahyr Nurjan hajy Gyzyl bilen söhbet
Thursday, 10 January 2013 01:23
Şahyr Ýarmuhammet Pakga bilen söhbet
2013-nji ýylyň 8-nji ýanwarynda,
Friday, 04 January 2013 14:26
Şahyr Hesen Rabbany bilen söhbet
Friday, 04 January 2013 13:53
Şahyr Akmuhammet Badraknežad bilen söhbet
Tuesday, 01 January 2013 21:54
Bagşy we şahyr Abdylhalyk Adamy bilen söhbet
Sunday, 30 December 2012 02:26
Bagşy Rahym Hywaly bilen söhbet 2-nji bölüm
Sunday, 30 December 2012 01:46
Bagşy Rahym Hywaly bilen söhbet 1-nji bölüm
Sunday, 30 December 2012 01:29
Şahyr Nurniýaz Ak bilen söhbet
Thursday, 20 December 2012 00:59
Şahyr Abdylgafur Nury bilen söhbet
Wednesday, 19 December 2012 23:21
Şahyra Täzegül Igdiri bilen söhbetdeşlik
Tuesday, 18 December 2012 17:20
Şahyr Durdy Ussa Sowgy bilen söhbetdeşlik
Tuesday, 18 December 2012 16:59
Şahyr Jemaleddin Sähne bilen söhbetdeşlik
Thursday, 13 December 2012 01:22
Merhum şahyr Berdi Kösäniň ogly bilen söhbetdeşlik
Wednesday, 05 December 2012 17:36
Şahyr Aşyrmuhammed Raufi bilen söhbetdeşlik
Wednesday, 05 December 2012 02:54
Şahyra Zylyha Kor bilen söhbetdeşlik
Saturday, 01 December 2012 02:09
Şahyr Mollatäji Izädi
Monday, 25 June 2012 23:30
Şahyr Araz Nazari
Şahyr bilen gysgaça söhbetdeşlik
Wednesday, 30 May 2012 15:57
Akmuhammed Badraknežad- şahyr
Saturday, 19 May 2012 15:22


text:
Häzirki döwürde ýurtda geçirilýän "sagdynlyk we bagtyýarlyk hepdeligine" ýaşlaryň gatnaşdyrylyşy we onuň okuwçylaryň gündelik durmuşyna ýetirýän täsirleri;
Agzalýan hepdeligiň Türkmenistanda sportuň ösüşine goşýan goşandy;
Şeýle-de ýurtda geçirilýän köpçülikleýin çärelere ýaşlaryň gatnaşdyrylyşy barada Türkmenistanda ýaşap gaýdan Amerikaly ýigidiň garaýyşlary bilen tanyş bolarys.
Gepleşigimiziň ahyrynda okyjylarymyzyň biriniň iberen söýgi baradaky goşgusyny hem diňläp bilersiňiz. Programmany diňlemek üçin aşakdaky düwmä basyň.


text:
Resmiler 27 ýaşly Aftab Aly Hanyň bu karardan şikaýat etmek üçin 30 gününiň bardygyny we onuň şol möhlet dolýança deportasiýa edilmejegini aýdýarlar.
Han 13-nji maýda Boston şäheriniň golaýynda immigrasiýa aýyplamalary bilen saklanan 3 adamyň biridir. Bu adamlar terror synanyşygynda esasy güman edilýän kişä, pakistan asylly amerikan Faýzal Şahzada pul kömegini bermekde güman edilýär.
Han özüniň Şahzat tutulmazyndan öň hiç wagt onuň adyny eşitmändigini aýdýar.
Amerikan häkimiýetleri bu üç erkegiň Şahzadyň ulag bombasyny taýýarlaýanyndan bihabar bolan bolmagynyň mümkindigini tassyk edýär.


text:
Ukrainada bir harby gorhanada dörän partlamalar we çalt ýaýran ýangyn müňlerçe adamyň ewakuasiýa edilmegine getirip, Orsýet tarapdan goldalýan separatistler bilen gowşak uruşda bolan ýurtda sabotaž şübheleriniň döremegine sebäp boldy.
Resmiler 9-njy oktýabrda Çernihiw regionynda Kiýewiň 180 kilometr gündogarynda ýerleşýän Içnya şäherçesinde bolan ýangyn we partlama netijesinde 12 müň adamyň öz öýlerinden ewakuasiýa edilendigini aýdýalar.
Regional häkiýetleriň bildirmegone görä, 63 adam tüsse zerarly keselländiklerini aýdyp, keselhanalara barypdyrlar. Ýöne ýurduň goranmak ministrligi bir beýannamada parahat ilatdan ýa harbylardan ýaralanan ýa heläklenen adam ýok diýdi.
“Ir bilen sagat ýedide her sekunda iki-üç partlama boldy” diýip, beýannamada aýdylýar.
Ýurduň Howpsuzlyk gullugy (SBU) hem bir beýannama çykaryp, merkezi Ukrainadaky harby prokuroryň edarasynyň geleňsizlik şübhesi bilen derňew işlerini ýola goýandygyny habar berdi. SBU mümkin sebäpleriň ählisini, şol sanda sabotažy-de göz öňünde tutýar.
Ýaragly güýçleriň baş ştabynyň ýolbaşçynyň orunbasary maýor-general Rodion Tymoşenko belli bir adama ýa topara salgylanmasa-da, özüniň sabotaža şübhelenýändigini aýtdy.
Ol Kiýewde žuranalistlere şeýle diýdi: “Ilki iki partlama boldy, ondan soňra gorhananyň beýleki tarapynda ýene iki partlama boldy. Ýangyna sebäp bolan şu partlamalar. Gorhananyň dürli taraplarynda bolan partlamalar munuň ýokary ähtimallyk bilen sabotaždygyny görkezýär”.
Adatdan daşary gulluklaryň beýanatyna görä, häkimiýetler partlamanyň bolan ýeriniň töweregindäki 30 kilometrlik radiusda howa giňişligini, gara we demir ýol gatnawyny wagtlaýyn ýapypdyrlar.
Resmi beýannamada goranmak ministrliginiň No.6 gorhanasyndaky ýangynyň we partlamanyň daňdan sagat 3:30 töwereginde başlap, 700 gektar giňişlige ýaýrandygy bellenýär.
Premýer-ministr Wolodymyr Hroýsman bilen ýurduň ýaragly güýçleriniň başlygy Wiktor Muženko wakanyň bolan ýerine gitdiler.
Muženko Çernihiw regionynda “degişli çäklendiriş çäreleriniň” girizilýändigini aýtdy.
Soňky ýyllarda hökümet güýçleri bilen Orsýet tarapdan goldalýan separatistler arasynda barýan uruşda Ukrainanyň ýaragly güýçleriniň gorhanalarynda birnäçe partlama we ýangyn boldy.
Orsýetiň Krym ýarym adasyny zor bilen özüne birikdirmegi netijesinde turan uruşda 10300-den agdyk adam öldi. Atyşyklary bes etmek barada 2014-nji ýylyň sentýabrynda Belarus paýtagty Minskde gelnen ylalaşyk hem konflikti ýatyryp bilmedi.
Öten ýylyň mart aýynda Ukrainanyň Harkiw şäherindäki harby gorhanada bolan partlama 20 müň çemesi adamyň ewakuasiýa edilmegine getirdi. 2017-nji ýylda Winnytsia şäherinde ok-däri saklanýan ýerde bolan partlamadan soň hem 30 müň çemesi adam öýlerini terk etmeli boldular.
Häkimiýetler bolýan partlamalarda köplenç saboža şübhelenýärler. Şol sebäpden hökümet ýurduň harby gorhanalaryny goramak üçin 3.6 million dollara deň serişde goýberdi.
2017-nji ýylda bolan ýangyndan soňra beýleki gorhanalary barlan parlamentiň goranyş komiteti Içnýanyň golaýyndaky gorhananyň dolandyrylyşynda “ýiti” kemçilikleriň bardygyny ýüze çykardy.


text:
“Türkmenistanyň Hronikasy” neşiri Milli howpsuzlyk ministrliiginiň Moskwadaky ozalky rezidenti, soňra general we MHM-niň başlygynyň birinji orunbasary bolan Rahman Allakowyň ýogalandygyny habar berýär.
Azatlyk radiosynyň Aşgabatdaky habarçysy bilen anonim şertde gürleşen ozalky howpsuzlyk ofiseri Rahman Allakowyň ýogalandygyny tassyk etdi.
Öňki kärdeşiniň sözüne görä, Allakow ozalky SSSR-iň düzümindäki Simferefol şäherinde geljekki milli howpsuzlyk ofiserlerini taýýarlaýan ýörite mekdepde daşary ýurt razwedkasy we kontrrazwedkasy ugrundan ýokary bilim alypdyr we şondan soň az wagt, entek sowet goşunlary bu ýerde bar wagtynda Owganystanda gulluk edipdir.
Rahman Allakow Owganystandan dolanyp geleninden soň onuň esasy işi kontrrazwedka ulgamyna, operatiw işlere ýolbaşçylyk etmek boldy diýip, ozalky howpsuzlyk işgäri Azatlyk radiosyna gürrüň berdi.
“Türkmenistanyň Hronikasy” neşiriniň ýazmagyna görä, Allakow 1990-njy ýyllarda we 2000-nji ýyllaryň başynda Türkmenistanyň içindäki we daşyndaky türkmen oppozisiýasyna garşy alnyp barlan göreşiň esasy utgaşdyryjysy diýlip hasaplanylýar.
90-njy ýyllaryň başynda Moskwada ýerleşýän oppozisiýa agzalaryny tutmak we Türkmenistana alyp gitmek ugrunda bir topar çäre görlüpdi we bu çärelere şol ýyllarda MHM-niň sülçüsi bolup işlän Begmyrat Otuzow aktiw gatnaşypdy. Emma Otuzow soň prezident Nyýazow tarapyndan hökümet agzalarynyňgybatyny etmekde aýyplandy we türmä basyldy.
Şol bir wagtda, Milli howpsuzlyk ministrliginiň oppozisiýa wekillerine garşy alyp baran işleri netijesinde ozalky daşary işler ministri Abdy Kulyýewiň ýolbaşçylygyndaky “Türkmenistan” fondunyň agzalarynyň ikisi – Hoşaly Garaýaew we Muhammetguly Aýmyradow Daşkentde tussag edildi.
Olar prezident Nyýazowyň janyna kast etmek synanyşygynda aýyplanyp, uzak möhletli türme tussaglygyna höküm edildi; Garaýew türmede ýogaldy, Aýmyradow türmede saglygyny ýitirip, azatlyga çykyp ýogaldy.
Häzir ýewropa ýurtlarynyň birinde ýaşaýan ozalky howpsuzlyk ofiseri Azatlyk radiosy bilen anonim şertde gürleşip, şol ýyllarda ýaňy döreýän oppozision hereketi bölmek, haýallatmak üçin dürli çäreleriň görendigini tassyk etdi.
“Prezident Nyýazow tankydy pikirleriň aýdylmagyna, açykoppozisiýa düýpden taýýarlyksyz bolup çykdy we bu hereketiň has güýçlenmeginden örän uly alada edýärdi” diýip, ozalky ofiser aýtdy. Ýöne ol Rahman Allakowyň daşyndan ýuwaştap görnendigini, adamlar bilen sypaýyçylykly gürleşendigini hem sözüne goşdy.
“Men oňa erbet oglandy diýip biljek däl, emma ol edara işe girseň, buýrulan ähli işi etmeli bolýarsyň, men onuň anyk nähili işler bilen meşgullanandygyny bilemok” diýip, SSSR-iň döwlet howpsuzlyk komitetinden dynç alşa çykan ozalky ofiser Azatlyk radiosyna aýtdy.
Türkmenistanyň milli howpsuzlyk işgärleriniň alyp baran işleri Moskwada galan türkmen oppozisionerleriniň kem-kemden Ýewropa ýurtlaryna çekilmegine alyp geldi. Emma Abdy Kulyýew 1990-njy ýyllaryň ikinji ýarymynda Ýewropadan Moskwa, yzyna dolanyp geldi. Ýöne bu ýerde uzak işläp bilmedi we näbelli adamlaryň hüjümine sezewar bolanyndan soň, Norwegiýadan syýasy pena aldy.
Türkmenistanyň resmi metbugatynda general Allakowyň ölümi hakynda hiç bir maglumat berilmeýär.


text:
Iphone 4
Задняя крышка треснута wifi не работает кнобка блокировки экрана не работает цена 400манат (2 МИЛЛИОНА) Безмеин ГрессGörmek Telefonlar goşulan wagty 2 gün öň Gören adam sany 27x
OALE X4
Yagdayy taze baha 7ml abmen bolya samsung bnGörmek Telefonlar goşulan wagty 3 gün öň Gören adam sany 19x
Clash baza
12 th full 190 lvlGörmek Telefonlar goşulan wagty 5 gün öň Gören adam sany 5x
tab 2 wi fi 3000mln
Ady tab 2 Renki ak Pamit 16 Gb Yagdayy dine karopka ba bolly basga zatlary yok bir simka yeri islanok galan zady islrya Baha 3 mlnGörmek Telefonlar goşulan wagty 1 hepde öň Gören adam sany 33x
tel satyan SAMSUNG S9
64G renki garaGörmek Telefonlar goşulan wagty 2 hepde öň Gören adam sany 66x
Galaxy J5 2016
Satlyk obmen Galaxy J5 (6) 2016 16gb 4g lte .abdroid 7.1.1 yagdayy govy. Obmen bar gormeli oziden pesrak.ustunden bermeli. Baha 1700 manat (8.5 mil)Görmek Telefonlar goşulan wagty 1 aý öň Gören adam sany 73x
Huawei G700
Huawei G700 renki gara tazeje yatan telefon kemciligi microshema yanan aslynda telefonyn bahasy 10 mln towerek bahasyny onushjak arkayyn janlashaýyñ.Görmek Telefonlar goşulan wagty 1 aý öň Gören adam sany 30x
Redmi 4X
Версия андроида 7.1 Оперативка 2 ГБ Память 16 ГБ Процессор 8 ядерGörmek Telefonlar goşulan wagty 2 aý öň Gören adam sany 148x
Note 4
Mana note 4 gerek amatly bahadan kim satsa hokman jan edinGörmek Telefonlar goşulan wagty 2 aý öň Gören adam sany 34x
Note 4
Mana note 4 gerek amatly badan kim satsa jan edin hokmanGörmek Telefonlar goşulan wagty 2 aý öň Gören adam sany 24x
S9+ pol ariginal
Полный комплект Все вопросы по телефонуGörmek Telefonlar goşulan wagty 2 aý öň Gören adam sany 496x
S9+ satlyk
Birinji eyesi ozum tel gul yaly hemme zady bar obmen:iphone 6Görmek Telefonlar goşulan wagty 2 aý öň Gören adam sany 226x
Samsung Not 5 ekeran satyn aljak
Döwük Samsung Not 5 satyn aljak, ekerany gerek.Görmek Telefonlar goşulan wagty 2 aý öň Gören adam sany 33x
Samsung S6 edge
Состояние отличное, цена 3200 манатGörmek Telefonlar goşulan wagty 2 aý öň Gören adam sany 44x
Sony xperiaT
Модель lt30p состояние нормальное все работает камера 13мр память 16гб поддержка чипа до 32гб два чехла, коробка, документы, зарядка нет только наушников, торг уместенGörmek Telefonlar goşulan wagty 2 aý öň Gören adam sany 126x
Samsung
Bir SIM kart heme zat isleya kemi suratda knock hemde rus dili yokGörmek Telefonlar goşulan wagty 2 aý öň Gören adam sany 72x
Samsung J5 2017prime
Yagdayy gaty govy hemme zady bar hic hili ussa gormedik kemi yok obmen bar ozinden pes telefon bilen onusyk barGörmek Telefonlar goşulan wagty 2 aý öň Gören adam sany 71x
BLU STUDİO SELFİ 2
Ady BLU STUDIO SELFI 2 Ýagdaýy gaty gowy Ýyly 2016 RAM 1 Pamýat 8 Kamera 5 MP Selfi 5 MP Android 6.0 Batareýa 3000 mAh Goşmaça hemme zady ba protiw udarnik kaşelýok nauşnik zarýadnik radnoý özüniňki 4G ba ussa görmedik obmen ba telefony görmeliGörmek Telefonlar goşulan wagty 2 aý öň Gören adam sany 35x
BLU STUDİO SELFİ 2
Telefona söz ýok täzeje hemme zadam ba abmenem baGörmek Telefonlar goşulan wagty 2 aý öň Gören adam sany 96x
S9+
Obmen barGörmek Telefonlar goşulan wagty 3 aý öň Gören adam sany 84x


text:
Walentina güni
Rowaýata görä, Walentina Gadymy Rim imperiýasynda ýaşap geçen , takyk ylymlar bilen gyzyklanan, lukman , ruhany bolupdyr.
Onun ýaşan döwüri KlawdiýII hökümdarlyk eden döwrüne gabat gelipdir. Ol goşuna gaty jogapkärçilik bn garap, legionerlere öýlenmegi gadagan edipdir. Sebäbi öýlenensoňlar maşgala aladalary esgerleriň ünsüni sowýamyşyn. Legionerlerin bagtyna Walentin atly ruhany bolupdyr. Ol aşyklara gizlinlikde nika gyýypdyr we hökümdaryň gazabyndan çekinmändir.
Ýerin astynda ýylan gäwşesede bilinýär diýilişi ýaly hökümdara bu syryň üsti açylypdyr. Ol Walentiny jezalandyrmak barada kanun çykarypdyr. Jezalandyrylmasyndan öñ ol zyndanda bolupdyr we zyndan gözegçisiniň gyzyna aşyk bolupdyr. Ýöne onuň ruhany bolmagy söýgüsini mälim etmeklige mümkinçilik bermändir. Şeýlede bolsa ol ölüminiň öñ ýany 13nji fewralda söýgülisine hat ýazypdyr we ol hat ölüminden soň gyza gowşurylmagyny gazanypdyr.
496-njy ýylda papa Gelasius 14 fewraly Keramatly Walentin güni diýip yglan edipdir.
Ilkinji Walentinkalar Orlean gercogy Çarl'za degişli hasaplanylýar.Ol 1415 yylda tussaglykda oturan döwründe öz aýalyna dürli süýji sözli söýgi hatlaryny ugradypdyr.
Häzirki döwürde walentinkalar köplenç anonim häsiýete eýedir. Walentinka berilen adamyň özi bilmeli walentinkanyň kimdendigini.
Bu baýramçylykda ýürejik şekilli otkrytkalary, walentinkalary, şokoladdyr dürli görnüşdäki süýjieri, iki sany guşjagazyň , ve Kupeýdonyň şekiljigi bolan nyşanjyklar sowgat berilýär...


text:
Awstraliýada we Täze Zelandiýada müňlerçe adam, Waşingtonda geçirilýän global Aýallar ýörişiniň başyna başlap, ABŞ-nyň täze inagurasiýa edilen prezidenti Donald Trampa garşy protest hereketine goşuldy.
Birnäçe müň aýal we erkek merkezi Sidnidäki herekete goşuldy we Melburnda hem adamlar şuňa meňzeş ýörişe toplandy.
"Ýigrenç, ýigrenç sözi, yňdarmalyk, diskriminasiýa, nälaýyk syýasatlar – bular diňe amerikan prolemalary däl, dünýä problemalary» diýip, Aýallar ýörişiniň Sindnidäki egindeş esaslandyryjysy Mindy Freiband mähellä ýüzlenip aýtdy.
Täze Zelandinýanyň iň uly şäherleri bolanWellingtonda weAucklandda hem ýüzlerçe adam demonstrasiýa çykdy.
Awstraliýada we Täze Zelandiýada ýörişe çykanlar dünýä ýüzünde planlaşdyrylan 600-den gowrak ýygnanyşyklaryň ilkinjileri boldy.
Amerikan aýallary Waşingtonda proteste ýygnanýar
Birleşen Ştatlaryň çar künjeginden bolan aýallar, Birleşen Ştatlaryň täze inagurasiýa edilen prezidenti Donald Trampyň doly işe girişen ilkinji gününde, 21-nji ýanwarda guralýan köpçülikleýin ýörişe goşulmak üçin, Waşingtonda jemlenýärler.
Tramp özüniň ABŞ prezidentligine saýlaw kampaniýasy mahalynda aýallara çemeleşmesi we olar baradaky jemgyýetçilik beýanatlary üçin ýygy-ýygydan tankyt edildi.
Indi, «Aýallaryň ýörişi» diýlip atlandyrylan esasy çärä goşulmak bilen, köp aýal we erkek adam Birleşen Ştatlaryň paýtagtynyň köçelerinde özleriniň Tramp baradaky pikir-duýgularyny aýtmagy planlaşdyrýar.
Birleşen Ştatlaryň beýleki şäherlerinde we dünýäniň beýleki ýurtlarynda hem «raýdaşlyk» diýlip atlandyrylan ýörişleri geçirmek bellenildi.
Gurmaçylar Tramp adminstrasiýasynyň öz seslerini birinji günden eşitmegini isleýändiklerini aýdýarlar.
«Waşingtondaky Aýallar ýörişi biziň täze hökümetimize onuň wezipedäki ilkinji gününde, şeýle-de bütin dünýä aýallaryň hukuklarynyň adam hukuklarydygy barasynda berk habar iberer” diýip, olar womensmarch.com websaýtynda aýdýarlar.
"Öz aramyzda iň bir goragsyzlary goramagyň ählimizi goramakdygyny ykrar etmek bilen, biz bilelikde durýarys" diýip, olar aýdýarlar.
Mundanam başga, atlaryna garamazdan, guramaçylar bu ýörişe diňe aýallaryň däl, isleg bildiren ähli adamyň goşulyp biljekdigini aýdýarlar.
Guramaçylar Waşingtonda guralýan protest çäresine 200 müň adamyň gatnaşmagyna garaşýarlar.
Bu ýöriş inagurasiýa gününiň bir gün soňundan, adatça baýramçylyk bolmaly, emma Waşingtondaky protestler we käbir zorlukly wakalar bilen arasy bozulan çäreleriň arasynda geçirilýär.
Telewideniýe sýužetleri pitnä garşy polisiýanyň şäher merkezinde iş jaýlarynyň aýnasyny döwýän protestçilere garşy burç çüwdürimlerini ulanyp, olaryň käbirini tussag edişini görkezdi.
AFP ol protestçileriň köpüsiniň maskaly we gara eşikli bolandygyny, anarhist baýdaklaryny göterendigini habar berdi.
Paýtagtda bolan başga wakalar hem habar berildi. Polisiýa 20-nji ýanwarda ABŞ-nyň paýtagtynda azyndan 95 adamy tussag etdi.
Aýallar ýörişini gurnaýjylar protestlere goşulýanlaryň parahatçylykly protest bildirmegine çagyrýarlar.
"Batyrgaý adamlaryň durmuş ýoly zorluksyz ýoldur"diýip, olar aýdýar.
Ýörişi gurnaýjylaryň websaýtynda aýdylmagyna görä, dünýä boýunça 673 ýörişiň geçirilmegi planlaşdyrylýar we oňa 2 milliondan gowrak duýgudaşyň goşulmagyna garaşylýar.
Londondaky guramaçylar raýdaşlygyň halkara gününi geçirmäge çagyrdylar.
Moskwadaky guramaçylar hem 21-nji ýanwarda raýdaşlyk ýörişini guramagy planlaşdyrýarlar.


text:
Maşkyñ ÿatkeşlige peÿdasy
Ýazylan wagty: 30 сентября 2018 Ýazan Mayichka
Fiziki hereketiň diňe bir beden saglygyny däl-de, eýsem şol birwagtyň özünde öwrenmek ukybyny hem ösdürýändigi ylmy işleriň netijesinde birnäçe gezek subut edildi. Mysal üçin, 2010-njy ýylda kanadaly alymlar Donald H. Peterson we Darren Warburton geçirilen 66 ylmy barlag işini jemläp, olaryň ählisinde hem sport bilen öwrenmek ukybynyň arasynda baglanyşygyň bardygyny ýüze çykarypdyr. Oňa laýyklykda ylmy barlaglaryň 71 %-iniň netijesine görä, gysga wagtlyk hem bolsa, yzygiderli maşk etmegiň öwrenmek ukybyny artdyrýandygy bellenilýär. 2013-nji ýylda “Neuroscience and Biobehavioral Reviews” žurnalynda neşir edilen we 50 ylmy barlag işiniň seljermesine görä, ýöremek, ylgamak, ýüzmek, welosiped sürmek ýaly hereketleriň ýatkeşligi ösdürýändigi aýdylýar. Mississippi uniwersitetiniň hünärmenleriniň golaýda “Psychological Reports” žurnalynda neşir edilen makalasynda täze zat öwrenilmeginiň öň ýany edilen maşkyň ýatkeşligi artdyrýandygy aýdylýar.
Okalan sany: 27 Jogaplar: ( 0 )


text:
DÖWÜRLEÝIN NEŞIRDE IŞI GURAMAGYŇ AÝRATYNLYKLARY BOÝUNÇA BÖLÜNILIŞI
Ýazylan wagty: 28 мая 2018 Ýazan Mayichka
IŞIŇ PUDAKLAÝYN AÝRATYNLYKLARY, DÖWÜRLEÝIN NEŞIRDE IŞI GURAMAGYŇ AÝRATYNLYKLARY BOÝUNÇA BÖLÜNILIŞI Islendik düzümde bolşy ýaly, gazetleriň, žurnallaryň, radionyň we telewideniýäniň redaksiýalarynda alnyp barylýan işleriň ugurlara bölünmegi, žurnalistleriň dürli ugurlar boýunça ýöriteleşlmegi maksadalaýyk ýagdaý bolup durýar. Munuň özi işiň döwürleýin maksatnamasyny işläp taýýarlamakda örän ähmiýetlidir. Ýokarda bellenilip geçilişi ýaly, her bir redaksiýada, her bir bölümde alnyp barylýan işleriň pudaklaýyn aýratynlyklary göz öňünde tutulandyr. Munuň özi žurnalistiň belli bir pudak boýunça ýöriteleşmegini we şol ugur bilen baglanyşykly ähli maglumatlardan habarly bolmagyny şertlendirýär. Bu bolsa öz gezeginde işiň netijeli bolmagynyň, çap edilýän materiallaryň söýlüp okalmagynyň baş şertidir. Mysal üçin, sport ulgamy boýunça işleýän žurnalistler ýurduň sport äleminde gazanýan üstünlikleri, onda bar bolan täzelikler we beýleki ugurlar bilen ýakyndan tanyş bolmagy sport bilen baglanyşykly materiallaryň has ynandyryjy we özüne çekiji bolmagyny üpjün edýär. Hut şonuň üçinem her bir ugruň özüniň pudaklaýyn aýratynlygynyň bolmagyny žurnalistika ulgamynyň möhüm şertidir. Žurnalistleriň pudaklaýyn ugurlar boýunça ýöriteleşmeginiň ähmiýeti barada aýdylanda, bu usulyň makalanyň çeperçilik we mazmun taýdan ýokary bolýandygyny bellemeli. Şeýlelikde, žurnalistleriň öz işleýän ugry boýunça tejribelerini ýokarlandyrmakda başga-da, olaryň bellenilen ugra has çuňňur aralaşmaklaryna giň mümkinçilikleri döredýär. Umuman, köpçülikleýin habar beriş serişdeleriniň ähli düzümlerinde bu usul özüniň oňyn netije berýändigini, onda işleýän žurnalistleriň oňyn tejribe toplaýandygyny daşýany bilen subut etdi. Döwürleýin neşirlerde ýaş aýratynlyklaryň nazarda tutulmagy möhüm mesele bolup durýar. Çünki, neşiriň çagalar, ýaşlar we uly adamlar üçin ýörite sahypalaryň döredilmegi gazetiň ähmiýetini ýokarlandyrýar we onuň okyjylarynyň sanynyň artmagyny şertlendirýär. Ýörite sahypalarda çagalaryň döredijiliklerine giň orun berilýär. Olaryň çeken suratlary, düzen goşgulary ýerleşdirilýär. Ýaşlar we uly adamlar babatda hem şeýle. Hususan-da, döwürleýin neşirlerde taýýarlanylýan ýörite sahypalar özleriniň degişli okyjylaryny tapýarlar we okyjylar bilen neşirleriň ýygjam aragatnaşygyny ýola goýýarlar. Degişli sahypalarda makalasyny ýerleşdirýän awtorlar ýa-da şu sahypalar üçin makala iberýän okyjylar sahypanyň ähmiýetli tarapynyň bardygyny belleýärler. Şeýle sahypalaryň ýörite maksatnama laýyklykda taýýarlanmagy we olaryň döwürleýin neşirlerde yzygiderli berilmegi gazetiň okyjysynyň sanynyň artmagyny şertlendirýär. Şol bir wagtyň özünde hem ýörite sahypalar gazetiň bezeg babatdaky artykmaçlygyny üpjün edýär. Bu zatlaryň üstesine-de ýörite sahypalara isleg bildirýän we olar bilen gyzyklanýan okyjylaryň sanynyň köpdügini nazara alanyňda, ýörite sahypalaryň ähmiýetiniň ýokarydygyna göz ýetirmek kyn däl. Bu işde hormatly Prezidentimiz Gurbanguly Berdimuhamedowyň önümçiligi guramak, zähmet dolanyşygyny ýola goýmak babatda dürmüşa geçirýän strategiýasy nusgalyk görelde bolup hyzmat edýär. Bilşimiz ýaly, milli Liderimiz her bir işiň netijeli bolmagy ugrunda oňa toplumlaýyn we ylmy esasda çemeleşmegiň oňyn täsiriniň bardygyny belleýär. Milli ykdysadyýteimiziň ähli ulgamlarynda bolşy ýaly. köpçülikleýin habar beriş serişdelerinde hem döwlet Baştutanymyzyň öňe sürýän başlangyçlaryndan, döwlet strategiýasyndan ugur alnanda onuň anyk netijelere beslenýändigini tejribe görkezdi.
Okalan sany: 28 Jogaplar: ( 0 )


text:
Hudaý Özüni ýaradylyşyň üsti bilen aýan edýär.
Başlangyç kitabynyň 1-2-nji baplarynda Hudaý Özüni Ýaradylyş üsti bilen aýan edýär. Biz Hudaýyň ýaradan zatlarynyň üsti bilen Onuň häsiýetini öwrenýäs. Başlangyç kitabyndan käbir aýatlara seretmezden öň, geliň, hakyky durmuşdan bir mysal alyp göreliň! Mysal üçin öýümde haly dokma bar. Oýe gelen ony görüp, men barada name öwrenýär? Men halyçy gyz. Ya-da ýene bir mysal, men joramyňka myhmançylyga bardym ilkinji sapar. Ol ertirlik taýýarlap otyr we maňa sen arkaýyn otyr diýdi. Men oturan otagymda kiçijik stoluň üstünde bir çekilýän surat gördüm. Men ol barada täze zat öwrendim, ol hudojnik eken. Ine, görşümiz ýaly, edýän işimiziň üsti bilen beýlekiler biz barada öwrenip bilýärler. Hudaý bilen hem edil şeýle.
Biz Hudaý barada hem edil birek-biregimizi bilşimiz ýaly öwrenip bilýäs. Başlangyç 1:1“Başda Hudaý gögi we ýeri ýaratdy”. Ine şu ýerde biz Hudaýyň ýaradyjydygyny, çäksiz akyl-paýhaslydygyny, ebedigini, gudratlydygyny, kiç kime bagly däldigini, hemme zatdan ýokarydygyny öwrenýäs. Hiç ynsan dünýäni ýaradyp bilmeýär, diňe Hudaý. Bu Onuň güýji astynda mümkin.
Hudaý ebedi.
Bu nämäni aňladýar? Ebedi gutarnyksyz geçmişi we gutarnyksyz geljegi aňladýar. Hudaý hemişe bolan, Onuň başlangyjy ýa-da soňy ýok. Hudaý owal hem bolan, şu wagt hem bar, we diňe Ol başlangyjy hem soňy bilýär.
Manysy näme?—Hudaýyň ebediligi biziň Oňa bil baglap biljegimizi görkezýär. Hudaý wagty Özi ýaradanlygy sebäpli, ol wagt çäginden daşarda ýaşaýar we biziň durmyşymyzyň başyny hem soňuny bilýär. Şonuň üçin hem biz Oňa bil baglap bilýäs islendik zat bilen. Şeýle hem biz bu dünýäden gidende Onuň bilen ebedilik bolup bilýäs Isa bolan ynam arkaly. Biz şu durmuşda rahatlykda ýaşap bilýäs. “Daglar emele gelmezden ozal, topragy, älem-jahany ýaratmazyňdan ozal, ezelden ebedä çenli bolan Hudaý – Sen” (zebur 89:3). Ybraýym Beýerşebada bir sany ýylgyn dikip, ol ýerde Baky Hudaý Rebbiň adyna ybadat etdi. (Başlangyç 21:33). “Beýik hem belent Bolan, ebedi Ýaşaýan” (Işaýa 57:15). “Ebedi Hudaý seniň penakäriňdir” (2-Nji Kanun kitaby 33:27). “Bütin döwürleriň/ebedi Patyşasy, ölmez hem görünmez ýalňyz akyldar Hudaýa ebedilik hormat, şöhrat bolsun!” (1Timoteos 1:17)
“Hudaý ebedi” diýmek Ol hemişe bolan we bolar. Hiç kim Oňa garşylyk görkezip bilmeýär. Hiç kim Ony ýok edip bilmeýär.
Ine, görşümiz ýaly, Hudaýň soňy ýok we şonuň üçin ol ebedi ýaşaýyş bilen üpjňn etmegi wada berýär. Ebedi ýaşaýyş diňe Onuň ogly Isanyň üsti bilen mümkin. Eger isleseň durmyşyňy Isa ynanyp ýaşap, ebedi ýaşaýşa eýe bolup bilýäň we durmyşyňy Oňa hyzmata bagyş edersiň!
Hudaý hemmeden/bar zatdan beýik, ýokary.
Çünki bu dünýäni, ynsany, haýwanlary özümlikleri we başgada ýer ýüzünde bolan bar zatlary Ol ýaratdy. Hiç kim Oňa akyl berip, ýol görkezip ýa-da Onuň pikirlerini bilip bilmeýär. Pawlus şeýle diýdi: “Ýa Reb, biziň Taňrymyz! Adyň neneň belent tutuş ýeriň ýüzünde! Ýaýdyň söhratyňy gökler üstünde. Seniň gökleriňe – barmaklaryň işine, Seniň goýan Aýdyr ýyldyzlaryňa nazar aýlanymda, şeýle diýýärin: «Adam näme Sen ony ýatlaryň ýaly? Ynsan ogly näme aladasyny ederiň ýaly?” (Zebur 8:1,3,4,5). “Rebbiňkidir ýer we ondaky zatlar, älem hem-de onda ýaşaýanlar. Çünki Ol deňizler üstünde ýeriň düýbüni tutdy hem-de ony suwlaryň üstünde gurdy” (Zebur 24L1-2). “Ýa Reb Hudaýym, Seniň bilen deňär ýaly hiç kim ýok! Seniň bize gönükdirilen gudratly işleriň we pikirleriň köpdür; men olary wagyz edip, aýdasym gelýär, ýöne olar sanardan köpdür”. (Zebur 39:6). “Ýa Taňry, hudaýlar arasynda Sen kimin ýokdur, Seniň işleriňe taý geljek ýokdur. Çünki Sen beýiksiň, ajaýyp işleri edýän hem Sensiň, diňe Sensiň – ýeke-täk Hudaý”. (Zebur 85: 8, 10)
Hudaý çäksiz akyl-paýhasly, Ol bütin gögi we ýeri ýaratdy.
“Hudaýyň baýlygy, akyldarlygy, bilimi çuňdur! Onuň hökümleri akyla sygmaz, ýollary bilinmezdir! Çünki Rebbiň pikirini kim bildi? Kim Oňa geňeşdar boldy? (Rimliler 11:33-34). “Çuň” sözi grekçe ‘pikirlenip bolmajak pikirler” diýmegi aňladýar. “Ýa Reb, neneň beýik Seniň işleriň! Gaty çuňdur Seniň oý-pikirleriň!” (Zebur 95:6) Ine, seret Hudaýyň bilimi çuň, ol bar zady bilýär, hatda seniň başyňdaky saç tarlaryňy, pikirleriňi bilýär. Meniň pikirlerim siziň pikirleriňiz däl, siziň ýollaryňyz Meniň ýollarym däl» diýýär Reb. Gökler ýerden nähili beýiklikde bolsa, Meniň ýollarym-da siziň ýollaryňyzdan, Meniň pikirlerim-de siziň pikirleriňizden beýikdir” (Işaýa 55:8-9). “Owaldan ahyra boljagy, heniz bolmadyklary aýan edýärin. Men: «Berjaý bolar maksatlarym, bar isleglerimi amal ederin» diýýärin” (Işaýa 46:10)
Görşümiz ýaly Hudaýyň pikirlerini bilýän yok. Onuň bilimi şeýle çuň. Ol bizi eýýäm gowy tanaýar. Biz Ondan gizlenip bilmeýäs. Şonuň üçin hem biz Oňa bil baglap ynamda ýaşamaly. Hudaýyň bar zady bilýändigi maňa rahatlyk berýär, sebabi Ol biziň gowulygymyzyň tarapdary.
Huday Gudratygüýçli bar zady bir wagtda ýaratdy.
Ol hiç kime hiç zada bagly däl. Men Ybraýymyň durmuşyndan bir mysal paýlaşmak isleýän sebabi Hudaý oňa Özüniň Gudratygüýçlidigini aýan etdi. Nahili aýan etdi? Gel şoňa seredip geçeli: “Ybram togsan dokuz ýaşyndaka, Reb oňa görnüp, şeýle diýdi: «Men Gudratygüýçli Alladyryn. Sen Meniň nazarymda gez we takwa bol”. (Başlangyç 17:1). Ine, seret nähili, Hudaýyň Özi onuň ýanyna gelip, häsiýetini aýan etdi. Näme üçin? Çünki Hudaýda Ybraýymy Öz maksady üçin ulanmak plany bardy. OI Ybraýymyň ýüregini bilýärdi we Özüne ynanjakdygyny hem. Ybraýym entäk Hudaýyň bu häsiýetini bilmändi. Indi Hudaý Öz etjek ähtiniň üsti bilen Gudratygüýçlidigini praktiki tarapdan görkezmekçidi. “Men seniň bilen äht ederin we saňa juda köp nesil bererin. Seniň bilen edýän ähtim, ine, şudur. Sen köp milletleriň atasy bolarsyň” (17:2-4). Bu diňe Hudaýyň güýji, gudraty bilen mümkin, sebäbi, kim 99 ýaşynda köp nesilli bolup bilýär? Ynsan tarapyndan bu asla mümkin däl. Diňe Gudratygüýçli tarapyndan amal edilip bilinýär. Ine, şeýdip Ybraýym Hudayň Gudratygüýçlidigini bildi, seabi Hudaý oňa 100 ýaşynda ogul berdi. Onuň aýaly Sarany hem hem 90 yaşyndady. “Men Sarany ýalkaryn; ondan saňa bir ogul hem bererin. Men ony ýalkaryn; ol ençeme milletleriň enesi bolar. Onuň neslinden şalar dörär” (Başlangyç 17:16). Bularyň ikisi hem Hudaýyň gudratyna şaýatlyk etdiler. Indi hakytdan hem Onuň Gudratygüýçlidigini öz durmuşlarynda ördüler. Sende nähili? Sen Gudratygüýçlini tanamak isleýäňmi? Ýa-da Onuň şu häsiýetini öz durmuşyňda görkem isleýäňmi? Isleseň bu mümkin diňe iman üsti bilen. Hudaya ynam bolmasa, bu bolmaz. Biz zady size ýatladaýyn! Gudratygüýçlide siz üçin hem ajaýyp wadalar bar edil Ybraym hem Sara ýaly. Hudaýyň olaryň durmuşynda eden işi ynsanyň gözünde asla mümkin däl, ýöne Gudratygüýçli Alla bilen hemme zat mümkin. “Çünki Hudaý bilen bolmajak zat ýokdur” (Luka 1:37).
3-nji aýatda şeýle diýýär: “Hudaý: «Ýagtylyk bolsun!» diýdi. Ýagtylyk peýda boldy”. Hudaý dünýäni diňe sözüniň üsti bilen ýaratdy. Ol gepledi, hemme zat döredi. Onuň sözi gudratly. Özi hem gudratly!
4-nji aýat: “Hudaý ýagtylygyň gowudygyny görüp, ony tümlükden bölüp aýyrdy.” Bu aýat Hudaýyň ýaradan zatlarynyň gowudygyna şaýatlyk edýär: Ýagtylyk gowy, Hudaýyň Özi hem gowy!
Başlangyç 1: 5-24 aýatlar Hudaýyň beýik, her durli ýaradan zatlaryny görkezýär. Biz olaryň käsini okap geçeris. 11 Soňra Hudaý: «Ýer dünýäde görnüşlerine görä tohum berýän ösümlikleri we tohumlary miweleriniň içinde bolan miweli agaçlary öndürsin!» diýdi. Bu şeýle-de boldy. 12 Şeýdip, ýer görnüşlerine görä tohum berýän ösümlikleri we tohumlary miweleriniň içinde bolan agaçlary öndürdi. Hudaý munuň gowudygyny gördi. 21 Şeýdip, Hudaý äpet deňiz aždarlaryny, suwda ýüzýän dürli-dümen suw jandarlaryny we dürli guş-gumrulary ýaratdy. Ol munuň gowudygyny gördi. 24 Hudaý: «Ýer öz görnüşlerine görä jandarlary: mallary, süýrenijileri hem-de haýwanlary öndürsin» diýdi. Bu şeýle-de boldy. Ol munuň gowudygyny gördi.
Bu aýatlar bize Hudaýyň her zady gudratyna görä ýaradayp bilýändigini görkezýär. Hudaý diňe dünýäni ýaratman, eýsem ola ösümliklerdir haýwanlary hem herisini öz görnüşlerine görä ýaratdy. Şu günki dünýäde görýän zatlarymyzyň bary Hudaýyň Başlangyç kitabynda ýaradan zatlarydyr.
Başda ýaradylan dünýäniň gowudygyny biz nädip bilýäs?
Hudaýyň sözi muňa şaýatlyk edýär Başlangyç 1-nji bap. Biz Hudaýyň gowudygyny nädip bilyas? Ýene Hudaýyň sözi muňa şaýatlyk edýär. Söz Hudaýyň ýüregini, bize bolan söýgüsini aýan edýär. Ýakup kitabynda 1:17-de, “Her bir kämil hem gowy peşgeş Hudaýdan gelýär” diýýär.


text:
Saturday, February 21, 2015
ÝENE ENE DIL HAKDA
ILBÄHBIDI MASLAHAT!
«Bimanynyñ sözi janyñdan öter,
Gybat edip özi günäge batar,
Ýamanyñ zyýany iline ýeter,
Nadanyñ peýdasy özüne degmez.»
Magtymguly
Daşary ýurtlarda esaslandyrlan Türkmenleriñ internet sitlaryñ hersi açyp göräý, onda «pars şowenizmi», «şowenistler, Türkmen halkyny ýok etmekçi boýlar», «parslar, Türkmeniñ diliniñ, däp-dessurynyñ köküne patla urmakçy boýlar» diýen äheñde onlarça makala duş gelersiñ. Maklalarda köplenç şowenistleriñ primleri barasynda söhbet edilýär, ýa-da bu mesele bilen baglanşykly bir parsyñ sarmamasyna bir Türkmeniñ parsça jogap berşine gabat gelýärsiñ. Şeýdibem turýar bir ala-galmagal, hakly kim, nähak kim bilmän galýarsyñ. Halky bolsañ-da nähak bolup görünýärsiñ, sebäbi, biziñkiler edil parsyñ islänini edýärler, olaryñ guran duzagyna düşýärler. Eger «olar biziñ dilimiz ýok etmek isleýär» diýýän bolsañyz, onda näme üçin ýene olaryñ diline ýazýarsyñ, munuñ özi ilkinji nobatda seniñ öz ene diliñe hormat goýmaýandygyñy añladýar. Käbirleri bolsa şeýleräk äheñde oýlanýarlar, ýangy «زبان مادرینی باید حفظ اتملی ». Görşümiz ýaly bu parsça sözlemde diñe «etmeli»si Türkmençe. Onsoñ şeýle oýlanýanlarymyzden nämä garaşyp bolar?! Olar şowenizmiñ abandyrýan howpunyñ örän çynlakaýdygyna göz ýetirip bilýärlermikä?
Her bir milletiñ diliniñ, däp-dessurynyñ, umuman milli kimliginiñ ösmegi döwlet derjesindäki tagallar esasynda ýetmek mümkin. Biz Türkmenler üçin, Türkmenistan etalon, orientatsiýa, başçagaça aýdanymyzda kyblagähimiz. Ol ýerde döwlet derejesinde görülýän medeni çäreler daşary ýurtlarda ýaşaýanlar üçin uly galwuz/ýol görkeziji bolmaly. Ýöne Türkmenistana baş bolup oturanyñ özi Türkmen dilini syýlamasa nädersin. Şirazly hoja Hafiz aýytmyşlaýyn:
خانه از پای بست ویران است خواجه در بند نقش ایوان است
Terjimesi: «Bina düýbünden çüýrük, Hoja onuñ eýwanyny bezemek bilen»
Dünýä liderleri özlerine myhman gelen ýa-da myhmançylyga baran döwlet baştutanlary bilen duşuşyklarynda resmi protokol boýunça öz ene dillerinde gepleýärler, emma Türkmenleriñ başyna bela bolup inen Saparmyrat Ataýewiç Nyýazow (Atamyratdowyç däl!) resmi myhman gelende-de, ýa-da seýrek Moskwadyr Eýrana baranda-da derrew rusça gürläp başlaýar. Beýle ýagdaý ýyllardan bäri garaşsyz bir döwletiñ hasratynda hem umyýdynda daşary ýurtlarda ýaşap gelenlerde göwün çökgünlige, pessemize alyp gelýär. «Mundanam bir döwlet baştutany bolarmy» diýip, Ata watandan sowaýar. Türkmenistanyñ döwlet baştutanynyñ şu derejede öz medeniýetinden, Türkmen dilinden (ene dili diýemok!) bizar bolmagy, şowenistik zäheriniñ onnuñ ganyna mahul ornaşandyygny görkezýär.
Türkmenistan bilen goñşy Eýrandyr Owganystanda ýaşaýan Türkmenler onsoñ nädip bu döwletlerde hereket edýän şoweniziñ gysyşyndan halas bolsunlar?! Ýöne olar tapdan düşmäñ, başardyklaryndan bu kesele garşy göreşip gelýärler. Bu babatda olar henize çenli dogry ýoly tapmakda kyýnçylyk çekip gelýärler.
Owganystanda ýaşaýan Türkmenleri alyp göreýliñ. Uzakdan görseñ başyna 5-6 meter matany selle edip oran, geýen eşikleri täjigiñkimi, peştunyñkymy saýgaryp bilmersiñ, sakgal bolsa bir garyş. Şeýle keşip bilen onuñ Türkmenligine nädip kepik geçip bolar, näme, ol ýerde goýun dirisi azmy, Türkmen telpek dikýän ýokmy, has bolmanda telpek bir Türkmençe bolsady-diýip arzu edýärsiñ. Eýranda ýaşaýan Türkmenler-de bir-birlerine duşuşanlar: «Salam agaý-e …» diýip, erkeklige gelişmeýän «pakda-pak» ýüzlerinden öpüşýärler. Türkmenlerde salamlaşmanyñ öz kadasy bar. Hatta oturup, turmanyñ özüne mahsus däbi bar. Bulardan habarsyz adamlaryñ Türkmen medeniýetinden daşda galandygyny görkezýär. Bu diýseñ gyýnandyryjy fakt.
İndi başda agan temamyza dolanyp gelsek. Ýangy pars şowenizmi bizi ýok etmek meselesi. Elbetde bu inkär edilmejek hakykat. Ýöne bu awuly zäheriñ biziñ aramyzda ýaýramgynda kim/kimler günäkär. Parslar-a ellerinden geldiginden öz maksatlarynyñ ugrunda «jan çekýärler» ýöne biz nädip onuñ öñünde durmaly, nädip bu bela-beteriñ köküne patla urmaly? Bu diýseñ derwaýys mesele.
Eger bu göreşde ok-ýaragdyr maddy güýjümiz çatmasa, azlyk edýän bolsa onda has bolmanda parslaryñ öz usullaryndan peýdalanmaly, ýangy biziñ dilimiz ýok etmekçi boýlan bolsalar, onda oña garşy, dilimiz berk goramaly, öz ene dilimizde ýazmaly. Bu ýeterlikli bolarmy? Elbetde ýok. Dogrusy «it üýrer kerwen geçer» diýlenini edip, olaryñ sarmamalaryna jogap berjek bolup jedelleşip-parsça ýazyp oturmaly däl. Sen öz halkyñ taryhyny, däp-dessuruny, dilini öwredmäge syýnanşsañ, şonuñ özi uly söweş, göreş. Elinde häkimiýet, güýç bolan bolan Eýran hökümeti, Türkmenlere garşy her gün diýen ýaly mekirli plan düzüp ony amala aşyryp gelýär. Biz bolsa oña garşy durmagyñ ýerine, olary paş etmegiñ hem göreş ýollaryny oýlanmagyñ ýerine, ýene-de aldygyndan parsça jogap berjek bolup başagaý bolup ýöris, olaram makasada ýedýäris diýip, «kah-kah» biziñ üstümizden gülýärler.
Hakykatdanam pars şownizminiñ howpunyñ depämiziñ üstünde «Domokles»iñ gyljy ýaly duýýan bolsak, onda olaryñ özi ýaly, öz uslulary bilen göreşmeli, ýene bir gezek gaýtalaýaryn, TÜRKMENÇE ÝAZMALY, olara TÜRKMENÇE JOGAP BERMELİ. Şeýtsek utarys ýogsa utduran bizden başga hiş kim bolmaz. Olar kör bolup terjime etdirerler. Näme häzir Tehranda içalylyk gullugynda Türkmençe makalalar terjime edilmeýärmi? Elbetde edilýär. İki-de bir «aý parslar eýdýärler, beýdýärler, şowenistik pikri öñe sürýärler» diýmek bilen aljak galamyz bolmaz. Türklerde «dinsiziñ hütdäsinden yýmansyz» geler diýen ata sözi bar. Şoña görä olara öz ýöntemi/usuly bilen jogap bermeli, ondan-da beter, milli kimiligimiz hakyndaky dawamyzy/göreşimizi has ýokary tapgyrlara ýetirip, milli taryhymyzyñ gadymlygy, baýlygy, dilimiziñ olaryñkydan üstünligi, dap-dessurlarymyzyñ ynsanperwerdigi barada berk aýak diremeli. Dilimiziñ baýdygy hakynda birnäçe mysal: Pars dilinde köýnege «پیراهـن » diýýäler, pir = garry, ahen = demir, munuñ niresi köýnek boýlar, «towşana» (خرگوش )= eşek gulak diýýärler, garpyza(خربزه )=eşek-geçi diýýärler, olam ýene-de garpyz däl-de, gawun diýdikleri, «azal,a» demir sygyyr (گاو آهـن), demir sandyga sygyr sandyk (گاو صندوق) diýýärler. Parslar bir topar sözi iýmek «خورد » işlegi bilen añladýarlar, su içdim= آب خوردم , çörek idim= نان خوردم , sowukladym= سرما خوردم , ýykyldym= زمین خوردم , aldandym= گول خوردم … Şir «شیر » sözüni, hem içilýän süýt, hem ýolbars hem çürnük üçin ulanýarlar. Garaz sanasañ sanap oturmaly. Bulardan maksat dilimiziñ baýlygyndan biriki mysal getirmek, aýtsañ aýdyp oturmaly.
Şeýle baýlyga eýe halkyñ perzentleriniñ öz milli kimliklerini beýan etmäge mümkinçiligi köp, zeýrenmäge hajat ýok.
Kä wagt oturyp-oturyp geñ galýarsyñ, biziñkiler baryp «itiñ ölen ýeri» Afrikadaky Nelson Mandellanynyñ durmşyna belet-de öz Aba serdarlaryny, Gowşut hanlaryny, Kyýat hanlaryny, Jüneýt hanlaryny, Gaýgysyz Atabaýlaryny, Aýtaklaryny... tananoklar, atlaryny-da eşitmändirler. «Saýat han» aýalmy erkekemi? diýeñde elbetde erkek diýýp jogap berenlerimiz-de bolmadyk däl. Onsoñ öz kimliklerinde şeýle daşlaşana, eline bolanlara, halkymyzyñ ykbaly barasynda parslar bilen jedelleşip, özlerini kiçildişine nädip başyñy ýaýkamajak.
«Köp söz kurana» ýaraşar diýilişi ýaly, sözi uzadyp uturmalyñ. «Özüni tanan weli» diýipdirler. Başda özüñi tana, onsoñ, halkyñ ar-namysy ugrunda göreş. Seniñ başyñ dik, göwsüñ gabarar ýaly ata-babalarymyz är işini bitirendirler. Sözümizi beýik Magtymgulynyñ sözleri bilen başlapdyk, onuñ sözleri bilenem jemleýäris:
«Magtymguly gördüñ ýagşy ýamany,
Ýalançynyñ bolmaz anty, yýmany,
Yrak eýle, barsañ almaz myýhmany,Her kimiñ öz ili, watany ýagşydyr.»
Posted by Arne Goli (A.Gürgenli) at 1:40 AM
Subscribe to: Post Comments (Atom)


text:
Ýaşyl adada ýaşaýan adam
Ýazyjy K.Taňrygulyýew hakynda şu makalany ýazmaga oturan mahalym bada-bat öz çagalygym, obamyz, daban yzymyň suratyny alan topurly ýollar, çybyjyklary bilen boýumy ölçän ýaýraň ýaprakly, gara kölegeli agaçlar, çagalygyň hezilini özüm bilen deň paýlaşan deň-duşlarym ýadyma düşdi.
Çagalygyňy ýatlaňda K.Taňrygulyýewiň ýada düşmegi, şeýle-de K.Taňrygulyýewiň ýatlaňda çagalygyň ýada düşmegi tötänleýin bir hadysa däl..
Sebäbi şahyryň kitaplary bilen biz çagalykda tanşyp dostlaşypdyk.
Bäş pişik bäş ýerden gopdy,
Mele pişik odun çapdy!
Alaja-mulaja pişik
Hamyr ýugrup çörek ýapdy.
Et dogrady akja pişik
Ýagyn ýakdy gökje pişik,
Emma sary pişik welin
Gitdi-de oýnady aşyk.
...Sary pişik, sary pişik
Geläý indi bäri pişik!
Çorba bişdi, nan ýapyldy,
Sary pişik hem tapyldy.
Ýöne ýagly çorba welin
Ol hemmeden öň topuldy.
Ýaşlykda ýatda galan zat hemişelik bolýar. Şahyryň ýokarda, ýatdan mysal getirilen bu goşgusy meniň ýaşlykda öwrenen goşgularymyň biri.
Çagalar kitaplarynyň egsilmez güýjüniň biri-de onuň çaga aňyna edýän täsiri bolsa gerek. Muňa mysal.
«Meşhur çagalar şahyry A.Bartonyň öýünde, okuwçy depderinden ýyrtylan bir bölek kagyzyň ýüzünde bir setir goşgy bar:
«Mişka – aýyjygy pola gaçyrdylar…»
Ýuriý Gagarin.
A.L.Bartonyň bu meşhur şygryny okamadyk çaga az-az bolsa gerek. Haçan-da žurnalistler kosmonawt Ý.Gagarinden bu setirleri ýatlamagynyň sebäbini soran mahaly ol: “Men bu goşgudan ynsanperwerligi, özgä hormat goýmagy öwrendim» diýip özüniň çagalyk dostuny minnetdarlyk bilen ýatlapdy…
Şu ýerde meniň K.Taňrygulyýew bilen özümiň ilkinji tanyşlygymy ýatlasym gelýär. Bir ýola men dädem bilen kölegede çaý içip otyrkam klasdaşym Akynýaz «at» saýgylap geldi. Gele-gelmäne-de elindäki kitaby maňa uzatdy:
Aga, sen adyňy kitaba ýazaýypdyrlar-da...
Dädem kitaby eline alyp seretdi-de, soňundanam ony bize okap berdi. Dogrudanam, kitapdaky oglan bilen men atdaş ekenim. Täsin çagajygyň bolup ýörşi bizi bir ýerde geň galdyrsa, ýene bir ýerde ýylgyrmaga mejbur edýärdi. Agajyk gögerer diýen pikir bilen ýere süýji eken mahaly men birhili oňaýsyz ýagdaýa düşdüm. Süýji ekmesemem, öňräkler şeýdip göräýmek pikiri mende-de ýok däldi, öz ýanymdan: “Bu adam meniň pikirimi nädip bilip ýörkä” diýip oýlandym. Sebäbi ol wagt men şahyryň dünýäni çaga gözi bilen görüp bilýäninden bihabardym. Ine, şol ilkinji duşuşykdan soň men şahyr K.Taňrygulyýewi yzarlap okaýan okyjylaryň biri boldum.
…Halk bilen tokaýa, Pilmahmydyň pilini saplara pürs gözläp gitdim. Şahyryň orta çykaran pişikleriniň ilki reňki gyzyklandyrsa, ýene bir-de häsiýeti bilen gyzyklandym. Dört sany işjanly pişigiň tarapynda durup, işýakmaz sary pişigi günäkärledim…
Şeýle mysallary ýene näçe getirseň, getirip oturmaly. Sebäbi K.Taňrygulyýewiň çagalara sowgat eden kitaplary diňe bular, ýokarda ýatlanan ýygyndylar däl. Şahyr K.Taňrygulyýew «Aýhan bilen Baýhan», «Suýji bolýar ekip iýseň, maňlaý deriň döküp iýseň», «Gyzykly gezelenç»,«Jigimiň aýdymy», «Poemalar, goşgular, kosmos hem-de başgalar» ýaly, onlarça ýygyndynyň awtordyr.
Onuň goşgulary diňe bir rus, ukrain, gyrgyz, özbek, gazak, eston... dillerinde däl, daşary ýurt dilleriniň hem ençemesinde neşir edildi.
Şahyryň döredijiligi barha öz örüsini giňeldip, şadyýan dostlaryny köpeltdi. Olaryň çagalygyna hezillik goşdy.
Ine, bu gün çagalaryň şol uly dosty, Magtymguly adyndaky döwlet baýragynyň laureaty şahyr Kaýum Taňrygulyýew 50 ýaşady.
K.Taňrygulyýew ýatlananda bada-bat çagalygyň ýada düşmegi tötänleýin bir zat däl. Sebäbi ol hemme ulularyň düşläp gaýdan çagalyk dünýäsindäki ýaşyl adada ýaşaýan az sanly uly adamlaryň birisi.
Bu adada hezil-hezil çaga oýunlary, şatlyk, täze-täze açyşlar, kir-kimirsiz arzuwlar, dostluk... ýaşaýar.
Ussat ýazyjy Agageldi Allanazarow
Nowça žurnaly. 1988 ý.
Taýýarlan Gurban 93.
Ýaşyl adada ýaşaýan adam
Ýaşyl adada ýaşaýan adam


text:
HOWPSUZ ŞÄHER
Şu günki günde her bir uly şäher – bu özara baglanyşykly, ulag, telekommunikasiýa, energiýa we suw üpjünçiligi, hukuk düzgüniniň goragy we başgalar ýaly dürli infragurluş bölümleriniň çylşyrymly ulgamydyr.
Bu şäher ulgamlarynyň ählisine degişli şekilde gözegçilik etmek we olary netijeli dolandyrmak üçin, dürli çeşmelerden gelýän maglumatlary öz wagtynda kabul etmäge, toplamaga we hemmetaraplaýyn derňemäge, şeýle hem ony operatiw şekilde ähli degişli gulluklara (şäher häkimligi, IIM, PÝGG we beýleki edaralar) geçirmäge mümkinçilik berip biljek toplumlaýyn çözgüt hökmany bolup durýar.
«DOGRULYK HJ» hut şeýle, “Howpsuz şäher” atly çözgüdi teklip edýär.
“Howpsuz şäher” – bu iň döwrebäp meýilnama we enjam serişdeleriniň, telekommunikasion tilsimatlaryň we maglumat derňeýiş çözgütleriň toplumy bolup, döwrebap şäheriň ilatynyň we infragurluşynyň hut häzirki wagtda howpsuzlygyny we wideo goragyny üpjün etmäge mümkinçilik berýär.
Biziň toplumymyz şäheriň köçelerinde howpzulygy üpjün etmek boýunça meseläni artykmaç wagt we serişde sarp etmezden çözmäge mümkinçilik berip, eýýäm işlap duran meňzeş ulgamlarynyň enjamlaryny çalyşmazdan integrasiýa etmäge rugsat berýär. «DOGRULYK HJ» öz çözgütlerinde ulanýan açyk standartlar esasyndaky platforma täze koderleri we kameralary gurnamak, şeýle hem howpsuzlygy we gözegçiligi güýçlendirmek üçin goşmaça intellektual tilsimatlary girizmek arkaly gelejekde funksional mümkinçilikleri has hem giňeltmäge mümkinçilik berýär. Göze ilýän üýtgeşmeleri dessine gazanmak üçin ilki bilen kiçi meselelerden başlap, soňra öňe – şäheriň we onuň ýaşaýjylarynyň howpsuzlygyny güýçlendirmäge ymtylmaly.“Howpsuz şäher” toplumynyň hut häzirki wagtda gözläp tapmak, gözegçilik we maglumatlary geçirmek boýunça ýokary derejede duýgur serişdeleri şu aşakdakylary üpjün eder:
- raýatlaryň we emläkleriň netijeli goragyny;
- şäheriň strategiki taýdan möhüm binalarynyň goragyny güýçlendirer;
- şäheriň abraýyny we keşbini gowulandyrar;
- adatdan daşary ýagdaýlaryň ýüze çykma howpy baradaky aktual maglumatlary şäheriň ilatyna bermekligiň we olary habardar etmekligiň tizliginiň ýokarlandyrylmagy;
- antisosial hereketleriň we wandalizm edimleriniň bes edilmegi, munuň netijesinde hem, abatlaýyş we dikeldiş işlerine sarp edilýän çykdajylaryň azalmagy;
- şäheriň desgalaryndan operatiw görnüşde maglumatlary almak we wideo arhiwlerine girmek;
- takyk, ýokary hilli wideo şekilleriň kömegi bilen kanuny bozmalaryň derňewleriniň tizleşdirilmegi.
- ýaşaýyş toplumlary (jaýlaryň girişleri, howly meýdanlary);
- jemgyýetçilik binalary, mekdepler we çagalar baglary;
- senagat we iri söwda desgalary;
- ulag infragurluşynyň desgalary (gatnalýan ýol, jemgyýetçilik ulaglarynyň duralgalary, demir ýol menzili we howa menzilleri);
- köpçülikleýin ýerler.


text:
Prinston uniwersiteti
" Princeton University", Prinston, ABS. ABS-nyn in meshur we abrayly uniwersitetlerinin biri bolup, 1746-njy yylda esaslandyrylypdyr. Hazirki wagtdabu yerde 4,5 mun talyp okayar, okuwlar ayratyn namalarda alnyp barylyar we ylym-dernew isleri bilen makam baglanysdyrylyar. Bu yerde 400-den gowrak profesor sapak berip, olaryn 7-si Nobel bayragynyn eyeleridir. Priston uniwersiteti kitaplary bellige almak boyunca "Google"-nin programmasyna birigen dunyade adygan az sanly uniwersitetlerin biridir. Bu uniwersitetin kitaphanasynda 6 million cap edilen kitaplar,5 million golyazma we 2 milliondan gowrak beyleki materiallar bar.


text:
Ýyl 2001…
Öz erkim bilen Internete ilkinji gezek giren wagtym… Ol döwürde bilýänje zadym Yahoo.com-dy, we onuň berýän mail (elektron hat hasaby) hasabyny alan wagtym begenjimiň çägi ýokdy…
Birnäçe wagt geçdi…
Aý indi näme Internete dagy “sen” diýip ýörän ýigit. Tapanja ýerime registrasiýa bolup, girmedik ýerim ýok ýalydy… Yahoo, Hotmail, ICQ, Mail.ru, Tmchat.ru, we ş.m.
Ýene biraz wagt geçdi…
Internetten doýma derejesine geldim. Indi chat we forumlaryň gyzygy öňküsi ýaly däl. Girip ICQ-dan online türkmen ýokmyka diýip wagt geçirmek manysyz bolup başlaýar. Internetiň öň maňa açylmadyk ýerlerini görüp başladym. Internetiň giden bir ummandygyny syn ettim.
Ahyry…
Internet indi meniň bir bölegim… Dünýäni kompýuterimiň ekranyndan Internet arkaly görýän. Birýerlere gitjek bolsam, daşarda nahar iýjek bolsam, birzatlar satyn aljak bolsam dagy Google daýydan maslahat alýan. Telefon aljak wagtym Internete girer ýaly birini saýlaýan. Biri bilen iş etjek wagtym ilki bilen ol adam hakda maglumat gözleýän. Ýola çykjakda biletlerimi satyn alýan. Barjak ýerimde otelleri barlaýan.
Garaz her ädimde Internet.


text:
ABŞ hakynda neşirler
Şu aşakdaky dört sany kitapça täze ýüklenildi:
- Amerikada ýaşaýan musulmanlar (PDF 4 MB), plakatly goşundy (PDF 248 KB)
- ABŞ-nyň Garaşsyzlyk jarnamasy (PDF 740 KB)
- Amerikanyň Birleşen Ştatlarynyň Konstitusiýasy boýunça mugallym üçin gollanma we düşündirişli sözlük (PDF 558 KB)
- Diňe saýlaw bilen çäklenmeýär: demokratik döwletlerde häkimiýet elden-ele nähili geçýär PDF 183 KB)
ABŞ: Häzirki pursatda keşbi
Bu neşirde ABŞ-nyň şu günki keşbini beýan edýän kyssalar, suratlar we maglumatly bukjalar berilýär. Mazmuny:
- Meniň Amerikam
- Çyzykdap çykyp
- Uçarmanyň kyssasy
- Şäher we arzuw
- Täze dünýä
- Amerikanyň manysy
- Bizi amerikaly edýän käbir zatlar
- Plýuralizm we demokratiýa
- Amerikan medeniýetiniň mozaikasy
- Bäş amerikalynyň kyssasy
- Meşhur keşpler we ýerler
- Amerikanyň nusgawy perzentleri
- Amerikanyň Birleşen Ştatlaryna gysgaça syýahat
Bu kitabyň möçberi – 68 sahypa, 2.6 mb Adobe pdf formatynda. Ýüklemek üçin şu ýere basyň.
“Bazar ykdysadyýeti näme?”
Bu kitabynda bazar ykdysadyýeti hakynda giňişleýin gürrüň berilýär. Awtory – Maýkl Wotts.
- Görkezme esasynda alnyp barylýan ykdysadyýet we bazar ykdysadyýeti
- Bazar ykdysadyýetinde sarp edijiler
- Bazar ykdysadyýetinde biznes
- Bazar ykdysadyýetinde işçileriň orny
- Bazarlar ulgamy
- Bazar ykdysadyýetinde maliýe
- Bazar ykdysadyýetinde hökümet
Bu kitabyň möçberi – Ýüklemek üçin şu ýere basyň. (PDF 513 KB)
“Amerikada musulman durmuşy”
ABŞ-da ýaşaýan musulmanlaryň durmuşyndan gürrüň berýän “Amerikada musulman durmuşy” atly kitap. Kitabyň ssasy bölümleri:
- Maşgala durmuşy
- Musulmanlar jemgyýetçilikleri
- Bilim
- Dini amal etmek
- Işler dünýäsinde
- Döwür bilen aýakdaş
Bu kitabyň möçberi – Ýüklemek üçin şu ýere basyň. (PDF 2 MB)
“ABŞ-nyň taryhy gysgaça”
Bu kitap ABŞ-nyň taryhy barada söz açýan çeper dilde ýazylyp, suratlar bilen bezelen, giň halk köpçüligine niýetlenen kitapdyr. Aşakda kitabyň mazmuny berilýär:
1-nji BAP Amerika ir döwürde
2-nji BAP Kolonial döwür
3-nji BAP Garaşsyzlyga tarap ýolda
4-nji BAP Milli hökümetiň döredilmegi
5-nji BAP Günbatara tarap ýaýramak we sebitara tapawutlar
6-njy BAP Garaýyşlaryň gapma-garşylygy
7-nji BAP Ösüş we öwrülişik
8-nji BAP Nägilelik we üýtgedip gurmak
9-njy BAP Uruş, abadançylyk we çökgünlilik
10-njy BAP „Täzeçe çemeleşiş” maksatnamasy we jahan urşy
11-nji BAP Uruşdan soňky Amerika
12-nji BAP Özgerişlik eýýamy
13-nji BAP XXI asyra gadam
Möçberi 4 mb we pdf formatynda. Kitaby kompýüteriňizde okamak üçin ýükläp bilersiňiz. (PDF 4.0 MB)
“Amerika: Jemgyýetçilik gurluşy we ilaty”
“Amerika: Jemgyýetçilik gurluşy we ilaty” atly bu kitap Amerikanyň Birleşen Ştatlarynyň we halkynyň şu güni bilen tanyşdyrýan iň täze maglumatlary öz içine alýan eserdir. Bu kitap amerikan jemgyýetini, taryhyny, ykdysadyýetini, syýasatyny, köpçülikleýin habar beriş serişdelerini we medeniýetini bir bitewilikde beýan edÿär. Şu kitaby kompýuteriňize ýükläp okap bilersiňiz – formatynda. (PDF 3.2 MB)
“ABŞ-nyň hökümeti barada gysgaça ýazgylar”
ABŞ-nyň hökümetine özboluşly amerikan edýän aýratynlykar nämelerden ybarat? Bu onuň Konstitusiýasy, döwlet häkimýetiniň bölünişigi, döwlet häkimýetiniň pudaklarynyň özara deňagramlylygy konsepsiýasy, ştatlaryň we ýerli döwlet häkimýetiniň özbaşdak roly we olaryň hemmesine gatnaşmaga ýoly açyk raýatlykdyr. Çap görnüşinde siz olary Daşary ýurt söwda merkeziniň 3-nji gatynda ýerleşýän ABŞ-nyň Türkmenistandaky ilçihanasynyň Maglumat we medeniýet bölüminden tapyp bilersiňiz. Şu kitaby türkmen dilinde pdf formatynda (1,5 mb) şu ýerden ýükläp bilersiňiz: “ABŞ-nyň hökümeti barada gysgaça ýazgylar”. (PDF 1.1 MB)
“ABŞ-nyň kartasy we gysgaça maglumatlar”
Siz bu neşirden siz türkmen dilinde ABŞ-nyň taryhyna, geografiýasyna, ilatyna, döwlet gurlyşyna, bilim pudagyna, ulag we transport pudagyna we baýramçylyklaryna degişli gysgaça we gyzykly maglumatlary tapyp bilersiňiz. Çap görnüşinde siz olary Daşary ýurt söwda merkeziniň 3-nji gatynda ýerleşýän ABŞ-nyň Türkmenistandaky ilçihanasynyň Maglumat we medeniýet bölüminden tapyp bilersiňiz. Bu neşiri türkmen dilinde pdf formatynda (PDF 1.5 MB) şu ýerden ýükläp bilersiňiz: “ABŞ-nyň kartasy we gysgaça maglumatlar”. (PDF 796 KB)
Parahatçylyk korpusynyň meýletinçileriniň we olaryň türkmen kärdeşleriniň ýazan kitaplary
2012-nji yylda Amerikanyň Birleşen Ştatlarynyň Parahatçylyk korpusy Türkmenistanda üstünlikli ýigrimi ýyldan soň işini tamamlady. Parahatçylyk korpusynyň meýletinçileri ýurdyň ähli künjeklerinde ýaşan we işlän döwürlerinde ençeme taslamalary amala aşyryp ABŞ bilen Türkmenistanyň arasynda iň güýçli köprüleri gurdylar. Amerikan meýletinçileriň öz türkmen kärdeşleri bilen amala aşyran ähli taslamalarynyň içinde bilim we medeni gollanmalary iň ähmiýetlisidir. Türmenistana we türkmen halkynyň kömegi bilen ýerine ýetiren işlerine minnetdarlyk hökmünde, Parahatçylyk korpusy şol gollanmalary köpçülige hödürleýär. Şu sahypada siz meýletinçileriň we olaryň ýerli kärdeşleriniň döreden işleriniň ýygyndysyny tapyp bilersiňiz.
- “501 Turkmen Verbs” (PDF 109 MB)
- “Beginning English Curriculum: Grades 5-10” (PDF 1.9 MB)
- “Colloquial Turkmen: Second Edition” (PDF 9,721 MB)
- “Dining in America: A Guide for non-Native English Speakers” (PDF 202 KB)
- “Turkmen-English, English-Turkmen Dictionary (Türkmençe-iňlisçe, iňlisçe-türkmençe sözlük)” (PDF 7.3 MB)
- “Ingredients for Teaching: Easy, Exciting Activities for Beginning English Teachers” (PDF 2.8 MB)
- “Healthy Pregnancy Lesson Plans (Sagdyn göwrelilik sapak meýilnamalary)” (PDF 875 KB)
- “Putting It All Together: Teachers’ Handbook, English 6” (PDF 692 KB)
- “Sagdyn halkym (My Healthy Nation)” (PDF 7.4 MB)
- “Turkmen Language Grammar Guide” (PDF 1.04 MB)


text:
Türkmenistanyň häkimiýetleri ýitirim edilen aktiwist Galina Kuçerenkonyň howpsuzlygyny üpjün etmeli diýip, adam hukuklaryny goraýjy halkara guramalary çagyryş edýärler.
Galina Kuçerenko 7-nji dekabrda özlerini tanatmadyk adamlar tarapyndan Aşgabatdaky öýünden zor bilen äkidildi, şondan soň onuň ykbaly nämälim galýar. 11-nji dekabrda aşgabatly tanymal graždan aktiwisti Nataliýa Şabunts Galina Kuçerenko barada henizem maglumatyň ýokdugyny Azatlyk Radiosyna habar berdi.
Adam hukuklary boýunça Türkmen Inisiatiwasy we Adam hukuklary boýunça halkara partnýorlugy (IPHR) haýwanlary goraýjy Galina Kuçerenkonyň birnäçe aýlap güýçlenen basyşlardan soň ogurlanmagyna örän aladalanýarys diýlip, guramalaryň 8-nji dekabrda bilelikde ýaýradan beýanatynda aýdylýar.
“Onuň ykbaly barada maglumatyň ýok ýagdaýynda, Galina Kuçerenkonyň howpsuzlygy we saglyk ýagdaýy iňňän aladalandyrýar. Bu ýagdaýlar Türkmenistanda graždan jemgyýetiniň aktiwistleriniň ýüzbe-ýüz bolýan adatdan daşary töwekgelçiliklerini suratlandyrýar we ýurtda tankydy sesleriň yzarlanmagynyň güýçlenýändigini görkezýär” diýip, Adam hukuklary boýunça Türkmen Inisiatiwasy guramasynyň ýolbaşçysy Farid Tuhbatullin aýtdy.
Guramalar Türkmenistanyň häkimiýetlerini Galina Kuçerenkonyň howpsuzlygyny üpjün etmäge, saklanýan ýeriniň üstüni açmaga, dessine we şert goýmazdan boşatmaga çagyrýarlar. Şeýle-de, adam hukuklaryny goraýjy halkara guramalarynyň beýanatynda Galina Kuçerenkonyň ogurlanmagyna we tussag astynda hem daşky dünýäden üzňelikde saklanmagyna jogapkärler sud edilmeli diýilýär. Düýbi ABŞ-da ýerleşýän "Human Rights Watch" guramasy hem Aşgabatda Galina Kuçerenkonyň eden-etdilikli tussaglygyny ýazgardy we Türkmenistanyň halkara partnýorlaryna çagyryş edip, türkmen hökümetinden Kuçerenkonyň nirede saklanýandygyny barada gyssagly maglumat bermegi we ony boşatmagy talap etmäge ündedi.
Galina Kuçerenkonyň gysy Waleriýanyň 8-nji dekabrda habar bermegine görä, onuň öz ejesiniň ykbaly barada beren soraglaryna polisiýa we sud resmileri diňe “ejeň indi gelmez” we “Arzuwdaky ýörite priýomnikde bolmaly” diýen gysgaça jogaplardan başga maglumat bermändirler.
7-nji dekabrda ejesi bilen bilelikde öýünden äkidilenden soňra Aşgabadyň polisiýa bölümlerine, Azatlyk etrap suduna alnyp barylan we 50 manat jerime salnyp, günüň aýagynda boşadylan Waleriýa öýüne baran adamlaryň Galina Kuçerenko sütem edendigini we güýç bilen äkidendigini gürrüň berdi. Onuň sözlerine görä, olaryň öýlerine zor bilen girip, özlerini polisýa diýip atlandyran 8 çemesi adam öz atlaryny aýtmandyr, hiç hili resmi kagyz görkezmändir.
“Olar başda ejemi äkitdiler, ony ýere ýykdylar. Ol ýerde ýatyrka, men ýanyna barmak isledim, emma äpet bir adam meni saklap durdy, elimi gaňyrdy. Men ejemiň ýanyna goýberiň diýip ýalbardym, ejemiň halyndan alada etdim, emma olar ‘hiç zat bolmaz ejeňe’ diýdiler we ony süýräp äkitdiler. Ejem çykyp barýarka, gapyda haýwanlary ýygnaýan ulagyň durandygyny aýdyp ýetişdi. Ejemi äkidenlerinden soň maňa ‘bol, ähli gymmatbaha zatlaryňyz bar bolsa al ýanyňa, dokumentleriňi al’ diýdiler”.
Galina Kuçerenko birnäçe ýylyň dowamynda Aşgabatda öýsüz haýwanlary goramak, olaryň häkimiýetler tarapyndan guramaçylykly öldürilýändigi hakynda maglumat bermek boýunça aktiw iş alyp barýardy. Halas eden haýwanlaryň ençemesini öz öýünde saklaýardy.
Şu ýylyň tomus aýlarynda Galina Kuçerenko özüne güýç organlaryň işgärleri tarapynda “sesini çykarmazlyk hakynda” duýduryş edilýändigini we hatda ölüm haýbatynyň atylandygyny Azatlyk Radiosyna habar beripdi.
Türkmenistanda graždan aktiwistlerine, olaryň maşgala agzalaryna we garaşsyz žurnalistlere, şol sanda Azatlyk Radiosynyň habarçylaryna basyşlar dowam etdirilýär.
Diňe soňky aýlarda graždan aktiwisti Nataliýa Şabuntsa, Azatlyk Radiosynyň habarçysy Soltan Açylowa, sosial ulgamlaryndaky aktiwisti Galina Wertýakowa we Adam hukuklary boýunça Türkmen Inisiatiwasy guramasynyň ýolbaşçysy Farid Tuhbatulliniň ejesi Halida Izbastinowa Türkmenistanda gysyş görkezildi.
Azatlyk Radiosynyň habarçysy Saparmämmet Nepesgulyýew iki ýyldan gowrak wagtlap tussaglykda saklanýar.


text:
“Apple”-iň nobatdaky täze enjamy “iPhone 5S”-iň, 2013-nji ýylyň maý aýlarynda çykarylmagy meýilleşdirilýär.
Bilermenleriň maglumatlaryna görä, modeller dürli – dürli diagonal ekranlarda hödürleniler. Ondan başga-da, smartfonlar gülgün, sary, gök, ak we gara ýaly birnäçe açyk reňkde bolup, bu täze ejam 8 reňki öz içine alar. “Apple” şereketi öň, şol bir modeliň ekranlaryny synagdan geçirmändi. “IPhone”-niň bazara gelmegi bilen täzeligiň giriziljekdigi çak edilýär. Modelleriň görkezilişi, şu ýylyň maý - iýun aýlarynda geçirilerilmegine garaşylýar.


text: Isa (Isus Hristos) hristiýaň dini maglumatyna görä, hristiýaň dininiň düýbüni tutujy. Injilde aýdylýan rowaýatlara görä, Isa pynhan iş etmedik gyz Maryýadan (Merýemden) täsin ýol bilen doglanmyş. Palistinada dini wagyz nesihat ýöredip her hili gudrat görkezenmiş. Pomtiý Pylatyn hakymlyk edem ýyllarynda Isa hajyn ýüzüne çüýlenenmiş, emma üçüleňji gün direlip asmaňa gaýýp bolanmysh. Hristian taglymatyna görä Isa ýerde ikinji gezek peýda boljak we ähli janly-jansyz jemendelerin başyna kyýamat inderip, kasini jennete, kasini dowzaha iberjekmiş, şondan soň takwalaryň munýillyk salygy höküm sürjekmiş.


text:
Goşgy
Awtory: Maksat Seýitliýew
Durmuş
Men durmuşa başgaçarak düşünýän,
Durmuş- köl içinde ýatan suw däldir.
Ol mydama däli derýa deý joşup,
Öz akymy bilen öňe gidýändir.
Durmuşy hakykat bilen agtaryp,
Her gün gussa bilen atyrdym daňy.
Maňa bu durmuşda rol beril...
Atajan Tagan
Atajan Tagan....
Özüniň durmuş hakykatyny çeper beýan edýän, many ýüki ýetik ajaýyp çeper eserleri bilen diňe bir türkmen okyjylarynyň däl, daşary ýurtly edebiýaty, sungaty söýüjileriň arasynda-da ýakyndan tanalýan meşhur ýazyjymyz Atajan Taganyň döredijiligi baradaky maglumatlar hemmeleri gyzyklandyrsa gerek. Şonuň üçinem biz, özi...
SONEN SOYGI POWESTI (hormatly okyjy eseri okanynyzdan son oz teswirinizi many taydan 99361267897 imo ugratsanyz sizden minnetar bolardym)
Yaz aylarydy howa diysen gowdy inede guslar sayrap guller acylyardy tahyr yany 18 yasyny doldurup mekdebi tamamlapdy on den duslary soygin kenarynda yuzup yorsede entek on soygi diyen zatdan habaram yokdy ine bir gunem hemisekiler yaly obada toy boldy bu toyda tahyr oz bagtyny yurekden soyen gyzyna dusaryn diyip asla hyyalynada yokdy toy beryanin...
Doganyň güýji
Kiçiräk şäherde bir metjidiň gabadynda boş ýeri bar adam ol ýere küntihana (публичный дом) gurmaga başlapdyr. Metjidiň ymamy we jemagady muňa garşy çykypdyrlar. Ýöne ýeriň eýesiniň öz ýerinde edýän gurluşygy bolansoň oňa hukuk taýdan hiç zat edip bilmändirler we gurluşyk gözleriniň öňünde dowam edipdir. Bu jemagadyň elinden gelýän ýeketäk zat, her...
Dunyanin manysy (goshgy)
Dünýäň gurluşy şeýle,
Dogulmak bar, ölmek bar.
Jahana gelip seýle,
Aglamak bar, gülmek bar.
Nesil goýmak- boýnuňda,
Boş gitmek bar, dolmak bar.
Kimligiňe garaman,
Öz ornuňy bilmek bar.
Ýüwrük ýüki ýetse-de,
Çykmaz her itden tazy.
Köl bezegin ýitirer,
Bolmasa ördek...
Ata sözleri
Bir mesele diňe sowuk ganly we açyk görnişde gürleşilip çözüler.
Ejesini hakykatdan hem söýýän kişi iň gymmatly zady etmelidir.
Dil bir milletiň ruhydyr.
Eger öwrenişseň saňa hiç birzat kyn bolmaz.
Bütin erbet zatlar göräýmäne hemmesi bir wagtda bolar.
Ses çykarmaýanlar we...
Dörtlemeler
Gel, ikimiz şert edeli, byradar –
Öz agzyň-a bir ýum, meňkä-de bakma:
Gel, men-ä döşüme urmaýyn hergiz,
Senem, gaýrat et-de, arkama kakma.
*
Şahyr bolsaň goşgujygňy ýazyber,
Derwüş bolsaň ýol soraman geziber.
Göreşmäge orta çykyp bilmeseň –
Biliňdäki guşajygňy çözüber.
...
"Topraga duwlanan ägirt" romany
TOPRAGA DUWLANAN ÄGIRT
(Roman)
♣ Pälwanyň ýaşlygy.
Sakarçäge etrap Akýap obasynda Altymyradyň adyny göterýän sport kluby bar. Bir topar çaga garabaşynagaý bolup, gezekli-gezegine demir göterýärler hem-de birek-biregiň berekellasyny ýetirý...
Alp-Arslan / roman
ALP-ARSLAN
Birinji bölüm.
Murgap derýasy Mara golaýlap dört bölege bölünýärdi, Murgap Soltangalanyň günorta günbataryndan, Mamajan-Majan şäheriň ortasyndan, Razy-Razik Soltangala bilen Erk galanyň arasyndan ,Horasan bolsa şäherden gaýradaky obalaryň üstünden geçýärdi we bir daragtyň...
Ýazmak isleýänlere
Kitap ýazmak höwesi bolan, we özüne ynanmaýan ýaşlar üçin.
Şu sözlemleri 3 gezek okap, ýat tutmaly:
1. Adamlar kitap ýazýarlar.
2. Sen-adam.
3. Diýmek, sizem kitap ýazyp bilýäñiz.
Logika elbetde "samsygrak" we matematiki, ýöne bu logika.
Şu pikirler bilen bir akymda boljak boluñ.
Osman Ödäniñ "Ogry depe" hekaýasy
Osman ÖDE
▶ OGRY DEPE
(hekaýa)
I.
...Bu habar sähel salymda onçakly uly bolmadyk obany öýme-öý aýlanyp, uludan-kiçä hemmäni laňňa aýaga galdyrdy. Gaharyna her kim degenek taýak agtardy. Obada eliňi uzadan ýeriň taýak.
Obanyň insizje egri ýollary elleri taýakly, gahar-gazaply adamlardan doldy. Olaryň ugry obany...
Ýaradylyş
- Adam?
+ Buýur Taňrym!
- Saňa aýal ýasaýynmy?
+ Ýaman gowy bolardy, ýekelik saňa ýagşy.
- Bolýar, ilki şu seň gapyrgaňdan süňk goparaýyn.
+ Näme üçin gapyrgam? Hökmanmy?
- Gaprgaň süňkünden ýasajak sebäbi.
+ Näme üçinaý? Toprakdan ýasasana meni ýasaýşyň ýaly, palçyk köpähow.
- Bolmaz.
...
Şwesiya
Agam yok garada yok
Ganam yok yarada yok
Bir tâsin ile düşdük
Begem yok törede yok
Haywan adam deninde
Adam huday deninde
Boynun sallap duran yok
Patyşanam önünde
Şagal şagal yerinde
Gurt yerinde gurt eken
Özünde doglan bolsan
Yaşalayjak yurt eken
<...
?
Rastdyr,beýik döwlet diýilse meger,
Kanunyň öňünde egilse eger.
Öz raýaty bilen kazylaşanda,
Dawa çözülende ýeňilse eger.
G.S
Gyzylgul Annagylyjowañ doredijiligi ( syn ) 5
Hak didaryna dahyl bolmak niyeti bilen deñiz-deryalara pocta-kuryer hokmunde yuzlenyar. Shahribossan goshgylarynyñ mazmunyny 7-8-11-bogunly setirlerde beyan esyar. Gyzylgul bolsa, esasan, 11-bogunly goshgylara yykgyn edyar. Shahribossan goshgylaryna mylayym rowush cayyp, yazmagy gowy goryar. Shygyrlarynyñ mazmunyny beyan edende yuwash-yuwash yokar...
Gyzylgul Annagylyjowañ doredijiligi ( syn ) 4
Elbetde,parhlanyar. Ikisi halypa-shagirtlik yolunda bile gadam uryan yaly bolup gorunse-da, iki shahyryñ doredijilik stilinde uly tapawut ayyl-sayyl duyulup dur. Shahribossan ylaha yuzlenende,mynajat edende arada pocta-kuryer serishdesini ullanmayar. Aralykda giñishlik goymayar we Yaradana gos-goni yuzlenyar,hem-de icki ahwalatyny arz edyar. Gyzylg...
Gyzylgul Annagylyjowañ doredijiligi ( syn ) 3
Eyse,Shahribossanyñ poeziyasynyñ hummeti name sebapden beyle yokary galdyka?
Meniñ garyp pikirimce-ha, ashakdaky yagdaylar sebap bolan yaly. 1) Uly taryhy owrulushik bolup, dine yol acylmagy, 2) nijeme yyllap dini-ygtykada suwsan okyjylaryñ shahyryñ ylahy mazmunly goshgylaryny gapyp-garbap almagy, 3) dini taglymata yol acylansoñ takdyryñ Sh...
Gyzylgul Annagylyjowañ doredijiligi ( syn ) 2
Ylahyyet:munuñ ozi ynsanyyet añyndaky iman ( ynam ) -ygtykatyny ashy-agla sary ozune imrikdiryan, onuñ kalbyny bent edyan tebigi bir yonelishdir. Shol ugruñ yashayysh barlygynda adamzadyñ koñluni zabt edyan oz rowan yoly bar. Soyuz dowrunde ol yol acyklygyna dursa-da, oña metbugat yuzunde meyil eden shahyr tapylmady. Tapylanlaram ylahy goshgylaryny...
Gyzylgul Annagylyjowañ doredijiligi ( syn ) 1
,,Turkmen edebiyaty" ( kitapcy ) portaly turkmen,shol sanda turkmen dilini bilyan okyjylaryñ mañlayyndan diran uly gowrumli edebi jurnal boldy. Ozallar ,,Sowet edebiyaty" ( garagum ), ,,Yashlyk" ( yunost ) jurnallaryna bir ayyñ dowsmynda intizar-sabyrsyz garashyan bolsak, indi ol edebi jurnallaryñ ayda cap edyan eserlerini ,,Turkmen edebiyaty" po...
Birden aldaýmasynlar
Gaty ajam bolma gyz
Birden zyňaýmasynlar
Gaty süýjem bolma gyz
Birden iýäýmesinler.
Söý sen ýöne saýlama
Ençä özüň taýlama
Saýlap gijä galaýma
Görüp oňaýmasynlar.
Gözellige sen guwanma
Owadan diýip öwünme
Söýesize söýenme
Birden ýykaýmasynlar.
...


text:
Türkmenistanyň prezidenti Gurbanguly Berdimuhamedow ýene birnäçe ministrini täzeledi we ýurdy azyk bilen üpjün etmek üçin döwlet komissiýasyny döretdi.
Bu çäre türkmen manadynyň dollaryň garşylygynda rekord derejede asgynlap, bazarlarda azyk harytlarynyň birnäçe esse gymmatlan we gytalan wagtyna gabat geldi.
Türkmen metbugaty bu gezek, “işde goýberen kemçilikleri üçin” diýlip, dört ministriň wezipesinden boşadylandygyny, ençeme resmä käýinç berlendigini habar berýär.
Nobatdaky kadr çalşygy we käýinçler hökümetiň ýylyň 11 aýyndaky işleriniň jemlerine bagyşlanan mejlisiniň dowamynda yglan edildi.
Adatça bolşy ýaly, hökümet agzalarynyň beren hasabatlarynda ýylyň 11 aýynda gazanylan üstünlikleri tassyklaýan uly ösüş sanlary getirildi. Mysal üçin, wise-premýer Maksat Babaýew ýangyç-energetika toplumynyň kärhanalarynyň alyp baran işleriniň netijeleri barada hasabat berip, netijeleriň gowy bolandygyny tassyklady.
“Benzin öndürmek boýunça meýilnama 102,1%, dizel ýangyjyny çykarmak 101,1%, polipropilen öndürmek, 104,3%, çalgy ýaglaryny çykarmak — 102,6%, suwuklandyrylan gaz öndürmekde — 107,8% berjaý edildi” diýip, ol aýtdy.
Wise-premýeriň sözlerine görä, geçen ýylyň degişli döwri bilen deňeşdirilende tebigy we ugurdaş gazy çykarmagyň ösüş depgini 103,4%, “mawy ýangyjyň” eksport edilişiniň ösüş depgini 103,7% boldy. Emma şu hili ösüş sanlarynyň yglan edilmeginiň yz ýanyndan ýurduň energetika ministri Çarymyrat Pürçekowa käýinç yglan edildi. Bu käýinç, prezidentiň tassyklamagyna görä, ministre “wezipe borçlaryny göwnejaý ýerine ýetirmän, işde goýberen kemçilikleri üçin” berildi.
Şeýle-de Berdimuhamedow Türkmenbaşydaky nebiti gaýtadan işleýän zawodlar toplumynyň baş direktory Döwletmyrat Bäşimowa, “Türkmennebit” döwlet konserniniň başlygy Döwletdurdy Hajyýewe käýinç yglan etdi. Resmi habara laýyklykda, olar hem wezipe borçlaryny göwnejaý ýerine ýetirmän, işde kemçilik goýberipdir. Emma bu diýilýän kemçilikler aýdyňlaşdyrylmaýar. Gepiň gerdişine aýdylsa, golaýda “Türkmennebitiň” daşary ýurt kompaniýasyna bergilerini berip bilmeýändigi hakynda habarlar ýaýrady.
Maglumat üçin aýdylsa, döwlet baştutany golaýda “Türkmengaz” döwlet konsernine täze ýolbaşçy belledi, aprel aýynda bolsa, nebit-gaz senagatyna gözegçilik edýän orunbasary Ýagşygeldi Kakaýewi işden boşatdy. Ýogsa Kakaýew ýylyň birinji çärýeginde “nebiti gaz kondensaty bilen çykarmak planynyň 109,7%, nebiti gaýtadan işlemek planynyň 105,3% ýerine ýetirilendigini” aýdypdy.
Hökümet mejlisiniň dowamynda senagat ministri Amanberdi Tüýliýew, zähmet we ilaty durmuş taýdan goramak ministri Seýitmämmet Akmämmedow, demirýol ulaglary ministri Derýaguly Bäşimow, oba we suw hojalygy ministri Nursähet Sapardurdyýew wezipelerinden boşadyldy. Adatça bolşy ýaly, prezident bu gezek hem işden aýran ýolbaşçylarynyň orunbasarlaryny ozalky başlyklarynyň ornuna belledi.
Wezipesinden boşadylan ozalky emeldarlaryň hemmesiniň işde düýpli kemçilikleri goýberendigi aýdylýar, emma ol kemçilikler anyklaşdyrylmaýar. Şeýle-de, işden aýrylan emeldarlaryň ýerine bellenen täze resmileriň öňünde şol diýilýän kemçilikleri düzetmek üçin nähili anyk wezipeleriň goýulandygy habar berilmeýär.
Hökümetiň bu gezekki mejlisinde wezipeden boşadylanlara garanda berk käýinç we soňky duýduryş berlenler has kän boldy. Olaryň arasynda wise-premýerler Sapardurdy Toýlyýew, Dädebaý Amangeldiýew, Goçmyrat Myradow dagy hem bar.
Prezident söwda we daşary ykdysady aragatnaşyklar ministri Döwran Orazmyradowa, Merkezi bankyň başlygy Merdan Annadurdyýewe, balyk hojalygy ministri Taňryguly Paşiýewe, saglygy saklaýyş we derman senagaty ministri Nurmuhammet Amannepesowa hem soňky duýduryşlaryny berdi.
Şeýle-de prezident Türkmenistanyň azyk howpsuzlygyny üpjün etmek barada döwlet komissisýasyny döretdi we onuň düzümini tassyklady. Döwlet baştutanynyň hökümet mejlislerinde yzygiderli tabşyrmagyna garamazdan, türkmen bazarlarynda azyk bolçulygy döremeýär we bu ýagdaý bahalaryň yzygiderli gymmatlamagy bilen tassyk bolýar.
Ekspertler Türkmenistanyň garaşsyzlyk ýyllaryndaky iň uly ykdysady krizisini başdan geçirýändigini, bu kynçylyklaryň nebit-gazyň global nyrhlarynyň arzanlamagy we türkmen ykdysadyýetiniň ýeterlik diwersifikasiýalaşdyrylyp bilinmezligi bilen baglydygyny aýdýarlar.


text:
Russiýa türkmen tebigy gazynyň «Günorta gaz geçelgesiniň» üsti bilen Ýewropa bazarlaryna iberilmegine garşy däl. Bu barada žurnalistlere Azerbaýjanyň Döwlet nebit kompaniýasynyň (SOCAR) wise-prezidentiniň orunbasary Witaliý Baýlarbaýew Waşingtonda geçirilen Atlantika geňeşinde habar berdi, diýip ORIENT habarlar agentligi belleýär.
Baýlarbaýewiň sözlerine görä, «Günorta gaz geçelgesi» «Gazpromyň» Ýewropadaky taslamalaryna bäsdeşlik etmäge ýykgyn etmeýär. Ähli turba geçirijiler energiýa serişdelerine bolan islegiň artmagy netijesinde uly islegden peýdalanar. «Men şu ýerde hem-de beýleki çykyşlarymda hem turba geçirijili taslamalaryň ýa-da SOCAR, ýa-da mysal üçin, «Gazprom» barada gürrüň gidende kompaniýamyzyň işiniň birek-birege gapma-garşy goýulmak synanyşyklaryny oňlamaýandygymy birnäçe gezek belleýärin» diýip ol belledi.
«Hiç hili bäsdeşlik ýok. «Gazpromyň» öz maksady bar, biziň – öz. Isleg elmydama artýar» - diýip Baýlarbaýew aýtdy.
Türkmenistan hem öz gezeginde taslamalaryň, şertnamalaryň we kompaniýalaryň birek-birege garşy goýulmagy bilen ylalaşmaýar. Aşgabat halkara derejesindäki ýangyç-energetika taslamalaryny durmuşa geçirmek bilen halkara hukugynyň kadalaryna garşy gelmeýän ähli zatlara rugsat berilýär diýen ýörelgeden ugur alýar we baglaşylan ylalaşyklara eýerýär.
Bäş sany hazarýaka döwletleriniň Baştutanlary tarapyndan gol çekilen Hazar deňziniň hukuk derejesi hakynda Konwensiýa deňziň asty bilen turba geçirijileri onuň geçýän döwletleriniň rugsady bolan ýagdaýynda geçirmäge rugsat berýär. Mundan başga-da, turba geçirijileriň gurluşygy Hazar deňziniň ekologiýa ýagdaýynyň doly goraglylygynyň şertleri berjaý edilende ýerine ýetirilmelidir.
Şunuň bilen baglylykda, Türkmenistan öz üstüne alan borçnamalaryny berjaý etmek bilen beýleki taraplaryň hem Hazar Konwensiýasyny doly berjaý etjekdiginden ugur alýar. Aşgabat Konwensiýanyň kabul edilmegi bilen öz gaz eksportyny diwersifikasiýalaşdyrmagy we Hazaryň üsti bilen Ýewropa bazarlaryna türkmen tebigy gazyny çykarmagy maksat edinýändigini hiç wagt hem gizlemändi. Munuň üçin Azerbaýjana çenli Hazaryň asty bilen Transhazar gaz geçirijisini gurmaly we Transanatoliý gaz geçirijisine (TANAP) birikmeli.


text:
Fransiýa, Ysraýyl bilen Gazanyň arasynda dartgynlygyň artmagyny ýazgardy
Ysraýylyň Gaza guran hüjümlerinde göwreli zenan we 1,5 ýaşyndaky çagajyk bilen birlikde 3 palestinaly şehit bolupdy
Fransiýanyň Daşary işler ministrliginden berlen ýazmaça beýanatda, Ysraýylyň gabawy astyndaky Gaza sektorynda birnäçe ýeri bombalanandygyna we hüjümden soň Gazadan Ysraýyla raketa atylandygyna üns çekildi.
Beýanatda asuda ilatyň ýitgi çekmezligi üçin iki tarapyň hem hüjümleriň bes edilmegi baradaky ylalaşyga laýyklykda hereket etmegi üçin çagyryş berildi.
Beýanatda, “Bu wakalar Gaza üçin yzygiderli syýasy çözgüt tapmak we Palestinanyň halkyna ýaramaz täsirini ýetirýän gumanitar krizisiň gyssagly çözülmegi meselesini gün tertibine getirýär. Fransiýa Ýewropaly hyzmatdaşlary bilen bu ugurdaky işlere goldaw bermäge dowam eder” diýildi.
Ysraýylyň ýaragly güýçlerinden berlen ýazmaça beýanatda bolsa çarşenbe gününden bäri Gazada 150-den gowrak ýeriň harby uçarlar bilen bombalanandygy, Gazadan hem 180 raketanyň atylandygy nygtalypdy.
Ysraýylyň Gaza guran hüjümlerinde göwreli zenan we 1,5 ýaşyndaky çagajyk bilen birlikde 3 palestinaly şehit bolupdy, azyndan 12 palestinaly ýaralanypdy.


text:
Türkmenistanyň gaz söwdasynyň bady ýatyp, ýurtda ykdysady ysgynsyzlygyň ýaramazlaşmagy bilen ol ýerde iş alyp barýan käbir daşary ýurtly kompaniýalar dürli kösençlikleri başdan geçirýärler.
Türkmenistanda durnukly ösüşiň dowam edýändigini görkezýän resmi statistiki sanlardan özge salgylanara ykdysady maglumat ýok diýen ýaly, ýöne käbir daşary ýurt firmalarynyň ýolbaşçylary ýurduň ykdysadyýetiniň nagt ýetmezçiliginden ejir çekýändigini aýdýar.
Muňa garamazdan, tebigy gaz baýlygy boýunça dünýäde dördünji ýerde durýan Türkmenistan daşary ýurtly we ýerli firmalara kontrakt hödürlemäge dowam edýär. Ýöne käbir proýektler häzirki wagtda togtady. Halkara pul gaznasy ýurduň döwlet harçlamalaryny çäklendirmelidigini ýa-da manadyň dewalwasiýasyny amala aşyrmalydygyny aýdýar.
“Hökümet maliýe kynçylyklaryny başdan geçirýär. Şol sebäpden täze kontraktlaryň tölegi beýlede dursun, hatda tamamlanan proýektleriň-de töleglerini geçirip bilenok” diýip, Türkmenistanda işini bes eden Çakiroglu Grup atly metal we gurluşyk pudagynda iş alyp barýan türk kompaniýasynyň ýolbaşçylaryndan Oguzhan Çakyrogly aýtdy.
Haçan-da Orsýet 2016-njy ýylda gazyň bahasy bilen bagly nägileligini, şeýle-de global energiýa bazaryndaky özgerişleri aýdyp türkmen gazyny satyn almakdan ýüz öwrende, Aşgabadyň güni agyrlaşyp başlady.
Türkmenistan Hytaýa satýan gazyndan gelýän girdeji bilen Orsýetden gelmeli girdejiniň öwezini dolup bilmeýär. Ýurduň daşarky söwdadan gelýän jemi girdejisi 2016-2017-nji ýyllar aralygynda 8-8.5 milliard dollara düşdi. 2000-2014-nji ýyllar aralygynda Türkmenistan her ýylyň dowamynda agzalýan mukdaryň iki essesini gazanýardy.
Türkmenistanyň ykdysadyýetiniň häzirki we öňki ýagdaýy bilen şu çelgidäki grafika arkaly tanyşmak mümkin.
Ykdysady kynçylyklara prezident Gurbanguly Berdimuhamedowyň hökümeti daşary ýurt walýutalarynyň alyş-çalşygyny tapgyrlaýyn çäklendirip, maliýe serişdelerini wajyp proýektlere aýamak arkaly jogap gaýtardy.
Gara bazarda 1 dollaryň bahasy 2016-njy ýylyň aýagynda 7 manat bolan bolsa, şu ýylyň başynda onuň nyrhy 13-14 manatdan 17-18 manada çykdy. Resmi kurs 3.5 manatlygynda saklanýar.
Gündelik sarp edilýän harytlary ýurda getirýän ýerli hususy kompaniýalara ujypsyz mukdarda dollary resmi kursdan çalyşmaga rugsat berilýär, diýip ýerli telekeçiler aýdýarlar. Çakyroglynyň sözlerine görä, hökümetiň daşary ýurtly kompaniýalara töleg tölemäge ýagdaýy ýok.
“Hökümet eýýäm üç ýyl bäri firmalara töleg geçirip bilenok. Gara bazaryň bahasynyň resmi kursdan 3-4 esse ýokary galmagyna getirmek bilen hökümet bazary has agyr güne salýar” diýip, ol aýtdy.
“Biziň birnäçe million dollar algymyz bar, ýöne biz muny almak üçin 4-5 ýyl bäri garaşyp gelýäris diýip, Çakyrogly aýtdy. “Şonuň üçin biz Türkmenistan işleri tutuş togtatdyk” diýip, ol sözüne goşdy.
Ol hökümetiň tölegleri gijikdirmeginiň sebäbiniň nämedigi barada anyk maglumat bermekden saklandy.
2016-njy ýylda Aşgabatda bahasy 2.3 milliard dollara barabar bolan howa menziliniň gurluşygyny tamamlan Polimeks türk kompaniýasy hem paýtagtdan Hazaryň kenaryndaky Türkmenbaşy şäherine çenli çekilmeli garaýoluň gurluşygyny togtatdy.
Polimeks özüniň Türkmenistan bilen gatnaşygy barada kommentariý bermekden ýüz öwürdi. Türkmenistanyň Daşary işler ministrligi we Ankaradaky türkmen ilçihanasy hem hökümetiň daşary ýurtlara bolan bergisi barada özlerine berlen soraglara jogap gaýtarmady.
Her döwlet boýunça maýa goýum görkezijilerini hödürleýän Türkiýäniň Ykdysadyýet ministrliginiň websaýtynda Türkmenistana gezek gelende “duýduryş” häsiýetli maglumatlar çap edilipdir.
“Salgyt gözegçiligi duýdansyz talaňçylyk ýaly amala aşyrylýar”, “wiza boýunça ýüztutmalar ret edilýär”, “mundan öňki ýyllarda käbir inwestisiýalary döwletiň çemeleşigi” Türkmenistan baradaky biznes töwekgelçilikleriniň hatarynda agzalýar.
Türkiýäniň Ykdysadyýet ministrligi [Türkmenistanda] türk kompaniýalaryň tölegleriniň köplenç gijikdirilýändigini, firmalaryň öz bank hasaplaryndan daşary ýurt walýutasy bilen edýän amallarynda kynçylyklaryň döreýändigini aýtdy.
“Täze ýagdaýlar”
Belki-de Aşgabadyň iň köp bergisi türkiýeli kompaniýalaradyr, sebäbi Türkiýe uzak ýyllaryň dowamynda türkmen importynyň esasy çeşmesi bolup gelýär. Türk kompaniýalary 2002-2016-njy ýyllar aralygynda Türkmenistanda jemi 1.5 milliard maýa goýdy. Başga kompaniýalar-da zyýan çekdi.
Belarus hökümetindäki çeşmeler Roýterse beren gürrüňinde Aşgabadyň 2017-nji ýylyň mart aýynda işe girizilen dökün-himiýa zawodyny guran Belarusyň döwlet eýeçiligindäki kompaniýa doly tölegi amala aşyrmandygyny aýtdy. Çeşmeleriň biri Türkmenistanyň Belarus kompaniýasyna bergisiniň 52 million dollardygyny aýdan bolsa, olaryň beýlekisi algynyň mukdarynyň “ep-eslidigini” aýtdy.
Nebit-gaz, mineral dökünleri we gurluşyk pudagynda tehniki enjamlaryň alyş-satyş işlerini amala aşyrýan düýbi ABŞ-daky DRC-International kompaniýasy 2004-nji ýyldan bäri Aşgabatda işleýär.
“Irki ýyllarda biziň işimiz gowudy. Biziň ýerine ýetiren iň uly taslamamyz Gämi ussahanasynyň gurluşygy bolup, biz ony 2015-njy ýylda Hyudai Amko kompaniýasy bilen bilelikde ýerine ýetirdik” diýip, DRC kompaniýasynyň baş dolandyryjysy Stiw Krabtri (Steve Crabtree) elektron hat arkaly gürrüňdeşlikde aýtdy.
“Ýöne gynansagam ol günler yzda galdy. Indi ýagdaýlar tutuşlygyna başga” diýip, ol aýtdy. “Men çykdajylary gysyp, dolandyryjy kadrlary çalşyp, öňe gitmek üçin gaýrat edýärin. Men bu ýurtda ýagdaýlar we şertler üýtgär, şeýdibem biz öňküsi ýaly iri taslamalary goldarys diýip umyt edýärin” diýip, ol belledi.
Günbatarly beýleki bir kompaniýanyň atlandyrylmazlygyny soran ýolbaşçysy geçen ýyl Türkmenistandaky edarasyny ýapandygyny aýdýar. Onuň firmasy-da nebit-gaz enjamlarynyň üpjünçiligi bilen iş salyşýar.
Agzalýan firmanyň ýolbaşçysy ýurtda daşary ýurt walýutasynyň ýetmezçiligi sebäpli mundan beýläk türkmen müşderileriniň özlerinden önüm satyn alyp bilmeýändigini aýtdy.
Türkmenistanly bir migrant yzda galan dogan-garyndaşlarynyň howpsuzlygyny alada edip, anonim şertlerde beren gürrüňinde iş gözläp daşary ýurtlara, esasan Türkiýä çykmaga synanyşýan adamlaryň sanynyň gün-günden köpelýändigini aýtdy.
Türkiýäniň Içeri işler ministrliginiň maglumatlaryna görä, Türkiýede talyp we maşgala wizalaryndan daşgary gysga möhletli orutym rugsadyna ýüz tutýan türkmenleriň sany geçen ýylka garanyňda iki esse köpelip 25 müň 693-e ýetipdir.
Mart aýynda Berdimuhamedow adaty bolmak göçüm edip, ýurduň merkezi bankyna Türkmenistanyň Senagatçylar we telekeçiler birleşmesine dökün zawodynyň hem-de garaýolyň gurluşygyny ýerine ýetirmek üçin 3 milliard dollar möçberinde kredit bermegi buýruk berdi. Agzalýan gurama kommentariý soralyp edilen haýyşa jogap bermedi.
Ozallar, hökümet şeýle şertnamalary daşary ýurtly kompaniýalara berýärdi. Ýöne käbir daşary ýurt firmalary henizem türkmen kontraktlaryny almaga dowam edýär.
Koreýanyň Hyundai kompaniýasy bahasy 3 milliard dollara barabar nebit-himiýa desgasynyň üstünde işleýändigini, bu pudakda jemi bahasy 4.8 milliard dollara barabar ýene-de iki taslama boýunça gepleşikleriň dowam edýändigini aýtdy.
Hyundai Türkmenistanyň tölegler boýunça bökdençlik döretmeýändigini, hökümetiň özlerini goldaýandygyny aýtdy.
Fransiýanyň Bouygues Construction kompaniýasy hem özüniň Türkmenistanda kynçylyk çekmeýändigini aýtdy. Oňa fewral aýynda ýene-de iki taslama, ýagny bir oteliň we bankyň iki binasynyň gurluşygy ynanyldy. Kompaniýa olaryň bahasyny aýan etmekden saklandy.
Täze bazarlar
Ýylyň-ýyly özüniň jemi içerki önüminiň ösüşini 6 göterimden ýokary diýip hasabat berýän Türkmenistan 2019-njy ýylyň aýagyna çenli täze eksport bazarlaryny, ýagny häzirki wagtda gurluşygy dowam edýän Türkmenistan – Owganystan – Pakistan – Hindistan gaz geçirijisini açmagy göz öňünde tutýar.
Orsýetiň Gazprom kompaniýasy Türkmenistan bilen gaz söwdasyny täzeden ýola goýup-goýmazlyk boýunça özleriniň göz öňünde tutýan meýilnamalary barada kommentariýa bermekden saklandy.
Türkmenistan özüniň mawy ýangyjynyň belli bir böleginden ýangyç we himiki serişdeleri öndürmek arkaly ýurduň eksportyny diwersifikasiýalaşdyrmaga synanyşýar. Şeýle-de, ol geçen aý Hazaryň kenarynda bahasy 1.5 milliard dollara barabar bolan täze port açdy.
Halkara walýuta fondunyň Ýakyn Gündogar we Merkezi Aziýa bölüminiň müdiriniň orunbasary Ýuha Kahkonen golaýda Reuters habar agentligi bilen gürrüňdeşlikde, “Türkmenistan ýa manady dewalwasiýa etmeli, ýa-da döwlet çykdajylaryny azaltmaly” diýip, ýurtda dowam edýän ykdysady ýagdaýlar dogrusynda çykyş etdi.
Ýeňil günlerde bir gyra üýşürilen rezerwler hökümete agyr günde kömek eder, “ýöne onuň syýasy sazlamalary amala aşyrmalydygy görnüp dur” diýip Kahkohen Roýterse beren gürrüňinde aýtdy.
Halkara pul gaznasynyň maglumatlaryna görä, soňky üç ýylyň dowamynda Türkmenistanyň hasap defisiti iki sifrli sanlar boldy, ýöne geçen ýyl jemi içerki önümiň 11.5 göterimine ýa-da 4.4 milliard dollara barabar bolan hasap defisitiniň bu ýyl 9 göterime ýagny 3.8 milliard dollara düşmegine garaşylýar.
Bütindünýä bankynyň Ýewropa we Merkezi Aziýa boýunça baş ykdysatçysy Hans Timmer Türkmenistanyň häzirki hasap defisitiniň “uzagyndan durnukly däldigini we daşary ýurt walýutanyň ýetmezçiliginiň önümçilik potensiýalyny pese gaçyrjakdygyny” aýtdy.
“Soňky birnäçe ýylyň dowamynda Aşgabat bilen Bütindünýä banky “has intensiw gatnaşyklary” ýola goýdy, ýöne Türkmenistan bankdan maliýe kömegini almak üçin has köp iş bitirmeli, hususan-da has ygtybarly ykdysady maglumatlary we aç-açanlygy üpjün etmeli” diýip, Timmer aýtdy.


text:
Günäli ten we Mukaddes Ruh
“Eý doganlar, siz azatlyga çagyryldyňyz, ýöne bu azatlygy günäli teniň nepi üçin ulanman, biri-biriňize söýgi bilen gulluk ediň. Çünki bütin kanun şu iki sözde jemlenendir: “Goňşyňy özüň ýaly söý!” Biri-biriňizi çeýnäp, iýýän bolsaňyz, onda biri-biriňizi ýok etmegiňizden habardar boluň! Ine, men diýýärin, Ruhda geziň, şonda teniň höweslerini ýerine ýetirmersiňiz. Çünki ten Ruha garşy bolana, Ruh hem tene garşy bolana höwes edýändir. Siz isläniňizi etmez ýaly, bular bir-birlerine garşydyr. Ruh size ýol görkezýän bolsa, onda kanun astynda dälsiňiz. Ten işleri bellidir. Olar zynahorluk, murdarlyk, ahlaksyzlyk, butparazlyk, jadygöýluk, duşmanlyk, dawa, görüpçilik, gahar, jenjel, bölünişik, pyrgalar, içigaraçylyk, adam öldürmeklik, serhoşluk, aýşy-eşret we şunuň ýaly zatlardy. Bulary edýänleriň bary Hudaýyň Patyşalygyny miras almajagyny ozal aýdyşym ýaly, ene-de aýdýaryn.
Ruhuň miwesi bolsa söýgi, şatlyk, parahatlyk, sabyr, mähribanlyk, ýagşylyk, sadyklyk, ýumşaklyk we nebsiňe buýurmaklykdyr. Bu zatlara garşy çykýan kanun ýokdur. Mesih Isa degişli bolanlar bedeni hyjuw hem höwesleri bilen birlikde haça çüýländir. Ruha görä ýaşaýan bolsak, onda Ruha görä-de gezeliň. Biri-birimizi gaharlandyryp, bir-birimize içigaraçylyk edip, şöhratparaz bolmalyň!
Gadyrdan dost, eger sen günäden azat durmuşda, teniň erbet işlerinden azat bolmak we Mukaddes Ruhyň durmuşyňa getirjek: söýgi, şatlyk, parahatlyk, sabyr, mähribanlyk, ýagşylyk, sadyklyk, ýumşaklyk we nebsiňe buýurmakdan dolylyga eýe bolmak isleseň –Hudaýyň Isa Mesihine iman et, çünki Isa Mesihe bolan iman arkaly sen Mukaddes Ruh sylagyna eýe bolarsyň!
Bu ruhy azatlyk baradaky habara Hoş Habar diýlýär-bu hem Isa Mesihdir!
Biz seniň ruhy azatlyga ýetmegiň üçin dileg edýäris! Eger sen bular hakynda biz bilen habarlaşmak isleseň bu taýda öz pikirleriňi galdyryp bilersiň!